bluuebunny/crossref_metadata_2025 huggingface dataset:
ΜΕΛΕΤΗ ΤΟΥ ΤΕΤΡΑΔΙΑΣΤΑΤΟΥ ΠΡΟΤΥΠΟΥ WESS-ZUMINO-WITTEN ΩΣ ΣΥΣΤΗΜΑΤΟΣ ΜΕ ΔΕΣΜΟΥΣ
Authors: Πορφυριάδης Παύλος
Published: January 2014

ΣΕ ΑΥΤΗ ΤΗΝ ΔΙΔΑΚΤΟΡΙΚΗ ΔΙΑΤΡΙΒΗ ΕΦΑΡΜΟΣΑΜΕ ΤΟΝ ΦΟΡΜΑΛΙΣΜΟ FADDEN-JACKIM ΓΙΑ ΣΥΣΤΗΜΑΤΑ ΜΕ ΔΕΣΜΟΥΣ, ΣΤΟ SU(2) ΚΑΙ SU(3) ΠΡΟΤΥΠΑ WESS-ZUMINO-WITTEN ΣΥΖΕΥΓΜΕΝΟ ΜΕ ΤΟΝ ΕΛΕΚΤΡΟΜΑΓΝΗΤΙΣΜΟ. ΤΑ ΙΔΙΑ ΠΡΟΤΥΠΑ ΕΧΟΥΝ ΕΠΙΣΗΣ ΜΕΛΕΤΗΘΕΙ ΜΕΣΑ ΣΤΑ ΠΛΑΙΣΙΑ ΤΟΥ ΦΟΡΜΑΛΙΣΜΟΥ B RST. ΣΥΓΚΡΙΝΑΜΕ ΤΟΥΣ ΔΥΟ ΦΟΡΜΑΛΙΣΜΟΥΣ ΚΑΙ ΔΕΙΞΑΜΕ ΤΗΝΙΣΟΔΥΝΑΜΙΑ ΤΟΥΣ ΓΙΑ ΤΑ ΣΥΓΚΕΚΡΙΜΕΝΑ ΠΡΟΤΥΠΑ. ΕΠΙΣΗΣ ΔΙΑΠΙΣΤΩΣΑΜΕ ΟΤΙ ΕΑΝ ΕΦΑΡΜΟΣΟΥΜΕ ΤΟΥΣ ΜΕΤΑΣΧΗΜΑΤΙΣΜΟΥΣ DARBOUX ΣΤΑ ΠΕΔΙΑ ΤΩΝ ΠΡΟΤΥΠΩΝ, ΜΟΝΟ ΤΑ ΠΕΔΙΑ A^T, GOLDSTONE ΚΑΙ ΟΙ ΣΥΖΥΓΕΙΣ ΟΡΜΕΣ ΤΟΥΣ ΜΕΤΑΣΧΗ ΜΑΤΙΖΟΝΤΑΙ ΣΕ ΦΥΣΙΚΑ ΠΕΔΙΑ (BRST ΚΑΙ Σ ΚΛΕΙΣΤΑ). ΤΑ ΠΑΡΑΠΑΝΩ ΣΥΜΠΕΡΙΛΑΜΒΑΝΟΝΤΑΙ ΣΤΙΣ ΕΞΗΣ ΕΡΓΑΣΙΕΣ: PHYS. LETT. B355 (1995) 171; Z. PHYS. C70 (1996) 173; ZO PHYS. C73 (1997) 557; HEP-TH /9603/96; PHYS LETT. B390 (1997) 197;
ΔΙΑΧΩΡΙΣΜΟΣ IN VITRO ΤΩΝ ΥΠΕΥΘΥΝΩΝ ΓΙΑ ΤΗΝ ΑΝΤΙΔΡΑΣΗ ΜΟΣΧΕΥΜΑΤΟΣ ΚΑΤΑ ΞΕΝΙΣΤΗ (GRAFT VS HOST REACTION) Τ-ΚΥΤΤΑΡΩΝ ΑΠΟ ΤΑ Τ-ΚΥΤΤΑΡΑ ΤΗΣ ΑΝΤΙΔΡΑΣΗΣ ΜΟΣΧΕΥΜΑΤΟΣ ΚΑΤΑ ΛΕΥΧΑΙΜΙΑΣ (GRAFT VS LEUKEMIA) ΤΟΥ ΔΟΤΗ ΣΕ ΑΛΛΟΓΕΝΕΙΣ ΜΕΤΑΜΟΣΧΕΥΣΕΙΣ ΜΥΕΛΟΥ ΤΩΝ ΟΣΤΩΝ
Authors: Μαυρουδής Δημήτριος
Published: January 2014

ΜΕ ΤΗΝ ΧΡΗΣΙΜΟΠΟΙΗΣΗ ΑΝΟΣΟΤΟΞΙΚΩΝ ΕΙΔΙΚΩΝ ΓΙΑ ΚΥΤΤΑΡΑ ΠΟΥ ΕΚΦΡΑΖΟΥΝ ΤΗΝ ΑΛΥΣΙΔΑ ΤΟΥ ΥΠΟΔΟΧΕΑ ΤΗΣ ΙΝΤΕΡΛΕΚΙΝΗΣ 2, ΕΠΕΤΕΥΧΘΗΚΕ ΣΗΜΑΝΤΙΚΟΣ ΔΙΑΧΩΡΙΣΜΟΣ ΤΩΝ Τ-ΚΥΤΤΑΡΩΝ ΤΟΥ ΔΟΤΗ ΠΟΥ ΕΥΘΥΝΟΝΤΑΙ ΓΙΑ ΤΙΣ ΑΝΤΙΔΡΑΣΕΙΣ ΜΟΣΧΕΥΜΑΤΟΣ ΚΑΤΑ ΞΕΝΙΣΤΗ (GVHD) ΚΑΙ ΜΟΣΧΕΥΜΑΤΟΣ ΚΑΤΑ ΛΕΥΧΑΙΜΙΑΣ (GVL) ΣΕ ΑΛΛΟΓΕΝΕΙΣ ΜΕΤΑΜΟΣΧΕΥΣΕΙΣ ΜΥΕΛΟΥ ΤΩΝ ΟΣΤΩΝ. Η ΜΕΘΟΔΟΣ ΕΠΙΤΥΓΧΑΝΕΙ ΜΕΙΩΣΗ ΤΗΣ ΑΝΤΙΔΡΑΣΕΩΣ ΤΡΙΤΟΥ ΜΕΡΟΥΣ. ΕΠΙΣΗΣ ΔΙΑΤΗΡΕΙΤΑΙ Η ΑΝΤΙΔΡΑΣΤΗΚΟΤΗΤΑ ΤΩΝ Τ- ΚΥΤΤΑΡΩΝ ΕΝΑΝΤΙΑ ΣΤΟΝ EPSTEIN-BARR.
Πλοήγηση αυτόνομων ρομποτικών συστημάτων με βάση την ανάλυση κίνησης
Authors: Λουράκης Εμμανουήλ
Published: January 2014

Η ΔΙΑΤΡΙΒΗ ΑΥΤΗ ΑΣΧΟΛΕΙΤΑΙ ΜΕ ΤΗ ΜΕΛΕΤΗ ΤΗΣ ΟΠΤΙΚΗΣ ΑΝΤΙΛΗΨΗΣ ΤΗΣ ΚΙΝΗΣΗΣ, ΜΕ ΕΦΑΡΜΟΓΗ ΣΤΗΝ ΠΛΟΗΓΗΣΗ ΑΥΤΟΝΟΜΩΝ ΡΟΜΠΟΤΙΚΩΝ ΣΥΣΤΗΜΑΤΩΝ. ΕΞΕΤΑΖΟΝΤΑΙ ΤΕΣΣΕΡΕΙΣΟΠΤΙΚΕΣ ΙΚΑΝΟΤΗΤΕΣ, ΣΥΓΚΕΚΡΙΜΕΝΑ Η ΑΝΙΧΝΕΥΣΗ ΑΝΕΞΑΡΤΗΤΗΣ ΚΙΝΗΣΗΣ, Η ΕΚΤΙΜΗΣΗ ΤΗΣ ΙΔΙΑΣ ΚΙΝΗΣΗΣ, Η ΑΝΙΧΝΕΥΣΗ ΕΜΠΟΔΙΩΝ ΚΑΙ Η ΕΚΤΙΜΗΣΗ ΤΟΥ ΧΡΟΝΟΥ ΠΡΟΣΚΡΟΥΣΗΣ, ΚΑΙ ΠΡΟΤΕΙΝΟΝΤΑΙ ΑΝΤΙΣΤΟΙΧΟΙ ΝΕΟΙ ΑΛΓΟΡΙΘΜΟΙ. ΙΔΙΑΙΤΕΡΗ ΠΡΟΣΟΧΗ ΔΟΘΗΚΕ ΣΤΗΝ ΑΝΑΠΤΥΞΗ ΑΛΓΟΡΙΘΜΩΝ ΠΟΥ ΑΠΟΦΕΥΓΟΥΝ ΤΗ ΔΙΑΤΥΠΩΣΗ ΠΟΛΥ ΠΕΡΙΟΡΙΣΤΙΚΩΝ ΥΠΟΘΕΣΕΩΝ ΑΝΑΦΟΡΙΚΑ ΜΕ ΤΟΝ ΠΑΡΑΤΗΡΗΤΗ Η/ΚΑΙ ΤΟ ΠΕΡΙΒΑΛΛΟΝ, ΕΙΝΑΙ ΑΝΕΚΤΙΚΟΙ ΣΤΗΝ ΥΠΑΡΞΗ ΘΟΡΥΒΟΥ ΚΑΙ ΒΑΣΙΖΟΝΤΑΙ ΣΕ ΑΛΛΕΣ ΑΝΑΠΑΡΑΣΤΑΣΕΙΣ, ΟΙ ΟΠΟΙΕΣ ΔΕΝ ΑΠΑΙΤΟΥΝ ΤΗΝ ΕΞΑΓΩΓΗ ΠΕΡΙΤΤΩΝ ΠΛΗΡΟΦΟΡΙΩΝ. ΚΑΘΕ ΜΙΑ ΑΠΟ ΤΙΣ ΑΝΑΠΤΥΧΘΕΙΣΕΣ ΤΕΧΝΙΚΕΣ ΑΣΧΟΛΕΙΤΑΙ ΜΕ ΤΗΝ ΕΠΙΤΕΥΞΗ ΕΝΟΣ ΚΑΛΑ ΟΡΙΣΜΕΝΟΥ ΣΤΟΧΟΥ ΚΑΙ ΔΕΝ ΕΞΑΡΤΑΤΑΙ ΚΑΙΡΙΑ ΑΠΟ ΤΟ ΠΕΡΙΒΑΛΛΟΝ, ΕΠΟΜΕΝΩΣ ΜΠΟΡΕΙ ΝΑ ΑΠΟΤΕΛΕΣΕΙ ΕΝΑ ΕΡΓΑΛΕΙΟ ΓΕΝΙΚΗΣ ΧΡΗΣΗΣ, ΚΑΤΑΛΛΗΛΟ ΓΙΑ ΔΙΑΦΟΡΕΣ ΠΡΑΚΤΙΚΕΣ ΕΦΑΡΜΟΓΕΣ. ΤΕΛΟΣ, ΠΑΡΟΥΣΙΑΖΟΝΤΑΙ ΚΑΙ ΣΥΖΗΤΩΝΤΑΙ ΠΕΙΡΑΜΑΤΙΚΑ ΑΠΟΤΕΛΕΣΜΑΤΑ ΑΠΟ ΤΗΝ ΕΦΑΡΜΟΓΗ ΤΩΝ ΠΡΟΤΕΙΝΟΜΕΝΩΝ ΑΛΓΟΡΙΘΜΩΝ ΣΕ ΠΡΑΓΜΑΤΙΚΕΣ ΕΙΚΟΝΕΣ ΚΑΙ ΣΥΝΘΕΤΙΚΑ ΔΕΔΟΜΕΝΑ.
Μετατροπή υποδειγμάτων ποσοτικής ανάλυσης σε υποδείγματα αποφάσεων για τον έλεγχο αποδοτικότητας τραπεζικής επιχείρησης
Authors: Λιάπης Κωνσταντίνος
Published: January 2014

Με την παρούσα διδακτορική διατριβή προσπαθούμε να εφαρμόσουμε οικονομετρικές τεχνικές καθώς και διάφορες άλλες ποσοτικές τεχνικές στην δημιουργία πρωτότυπων υποδειγμάτων λήψης αποφάσεων για τον έλεγχο της αποδοτικότητας Τραπεζών. Το αντικείμενο της παρούσας εργασίας είναι πολυσχιδές ενώ παρουσιάζει βασικές ιδιαιτερότητες. Οι Τραπεζικές επιχειρήσεις με βασικό αγαθό εκμετάλλευσης το «Χρήμα» με την οποιαδήποτε έννοια του (στενή ή ευρεία) καθώς και το αντικείμενο της παροχής «Πίστης» στην οικονομία, δραστηριοποιούνται σε ένα πολύ ευμετάβλητο πλαίσιο οικονομικής δράσης. Η αβεβαιότητα στο χρόνο χαρακτηρίζει την κάθε επιχειρηματική Τραπεζική δραστηριότητα. Η παροχή του αγαθού «Πίστη» αυξάνει τον κίνδυνο κάθε πιστοδοτικής δραστηριότητας τόσο κατά την πραγματοποίηση της, όσο και κατά τον ορίζοντα της εξυπηρέτησης της. Πορίσματα και αρχές πολλών γνωστικών αντικειμένων βρίσκουν εφαρμογή στην τραπεζική επιχείρηση, από το πρώτο βασικό εργαλείο της λογιστικής μέχρι τα σύγχρονα υποδείγματα Financial Engineering και από την μικροοικονομική ανάλυση μέχρι και τις τεχνικές του μαθηματικού προγραμματισμού και της οικονομετρίας. Στην βιβλιογραφία οι τεχνικές λήψης απόφασης καθώς και οι αναλύσεις της δράσης της τραπεζικής επιχείρησης ακολουθούν παράλληλη πορεία χωρίς να έχει γίνει προσπάθεια συγκερασμού σε μικτά υποδείγματα. Το πρόβλημα τίθεται ρητά, είναι δυνατός ο σχηματισμός μικτών υποδειγμάτων λήψης απόφασης σε σχέση με την αποδοτικότητα ή κερδοφορία μίας τραπεζικής επιχείρησης; Το υπόδειγμα αυτό μπορεί να συγκεντρώνει προσεγγίσεις και πορίσματα των επιστημών της Λογιστικής, Μικροοικονομικής, Μαθηματικού Προγραμματισμού, Τραπεζικής Επιστήμης, Μαθηματικών (Financial Engineering), Στατιστικής και Οικονομετρίας. Όπως θα δούμε στην παρούσα διδακτορική, τα πορίσματα των επιστημών είναι συμπληρωματικά και έναυπόδειγμα λήψης αποφάσεων μόνο μικτής μορφή έχει λογική για να ασκηθεί. Για τον έλεγχο και την πρακτική εφαρμογή των υποδειγμάτων που προτείνονται, χρησιμοποιούνται στοιχεία αναλυτικού επιπέδου δύο πιστωτικών ιδρυμάτων με εκτεταμένο δίκτυο καταστημάτων. Τα στοιχεία σε επίπεδο επιχείρησης για τον έλεγχο των υποδειγμάτων λήψης απόφασης είναι λογιστικά. Επίσης χρησιμοποιούνται στοιχεία της Ε.Σ.Υ.Ε, της Τραπέζης Ελλάδος και του Ελληνικού Χρηματιστηρίου όπου αυτό είναι αναγκαίο.
ΑΛΕΞΙΟΣ ΜΑΚΡΕΜΒΟΛΙΤΗΣ. Ο ΒΙΟΣ ΚΑΙ ΤΟ ΕΡΓΟΝ
Authors: Πολατώφ Χρίστος
Published: January 2014

Ο ΑΛΕΞΙΟΣ ΜΑΚΡΕΜΒΟΛΙΤΗΣ ΕΓΕΝΝΗΘΗ ΕΝ ΚΠΟΛΕΙ ΠΕΡΙ ΤΟ 1310-1312. Η ΜΟΡΦΩΣΙΣ ΤΟΥ ΥΠΗΡΞΕ ΓΥΜΝΑΣΙΑΚΟΥ ΕΠΙΠΕΔΟΥ. ΥΠΗΡΞΕ ΒΟΗΘΟΣ ΤΟΥ ΟΙΚΟΝΟΜΙΚΟΥ ΥΠΑΛΛΗΛΟΥ ΤΟΥ ΙΩΑΝΝΟΥ ΚΑΝΤΑΚΟΥΖΗΝΟΥ, ΘΕΟΔΩΡΟΥ ΠΑΤΡΙΚΙΩΤΟΥ, Ο ΟΠΟΙΟΣ ΟΝΟΜΑΖΕΤΟ ΕΞΙΣΩΤΗΣ. ΑΠΟ ΤΟ ΕΤΟΣ 1347 ΧΕΙΡΟΤΟΝΕΙΤΑΙ ΙΕΡΕΥΣ ΚΑΙ ΣΥΓΧΡΟΝΩΣ ΣΥΝΕΧΙΖΕΙ ΤΗΝ ΣΥΓΓΡΑΦΗΝ ΤΩΝ ΕΡΓΩΝ ΤΟΥ. ΔΕΝ ΓΝΩΡΙΖΟΥΜΕ ΠΟΤΕ ΕΚΟΙΜΗΘΗ, ΙΣΩΣ ΣΕ ΚΑΠΟΙΑ ΜΟΝΗ ΤΗΣ ΚΠΟΛΕΩΣ ΜΕΤΑ ΤΟ 1360. ΑΝΑΛΥΟΝΤΑΙ ΟΙ ΔΩΔΕΚΑ ΛΟΓΟΙ ΤΟΥ ΘΕΟΛΟΓΙΚΟΥ- ΙΣΤΟΡΙΚΟΥ ΠΕΡΙΕΧΟΜΕΝΟΥ, ΟΙ ΙΔΕΕΣ ΤΟΥ, Η ΜΟΡΦΩΣΙΣ ΤΟΥ ΚΑΙ ΕΞΕΤΑΖΕΤΑΙ Ο ΚΩΔΙΞ ΙΕΡΟΣΟΛΥΜΙΚΟΣ ΣΑΒΒΑΙΤΙΚΟΣ GR.417 ΚΑΙ ΑΠΟΔΕΙΚΝΥΕΤΑΙ ΟΤΙ ΓΡΑΦΕΥΣ ΥΠΗΡΞΕ Ο ΓΕΩΡΓΙΟΣ ΓΑΛΗΣΙΩΤΗΣ ΤΟΥ ΟΙΚΟΥΜΕΝΙΚΟΥ ΠΑΤΡΙΑΡΧΕΙΟΥ.
Ανάπτυξη μεθόδων προσδιορισμού ιχνοστοιχείων
Authors: Θωμαϊδης Νικόλαος
Published: January 2014

Η ΕΡΕΥΝΗΤΙΚΗ ΑΥΤΗ ΕΡΓΑΣΙΑ ΕΙΧΕ ΩΣ ΑΝΤΙΚΕΙΜΕΝΟ ΤΗΣ ΤΗΝ ΑΝΑΠΤΥΞΗ ΜΕΘΟΔΩΝ ΠΡΟΣΔΙΟΡΙΣΜΟΥ ΙΧΝΟΣΤΟΙΧΕΙΩΝ ΜΕ ΤΗΝ ΤΕΧΝΙΚΗ ETAAS.ΣΤΑ ΠΛΑΙΣΙΑ ΤΗΣ ΕΓΙΝΕ ΜΕΛΕΤΗ ΝΕΩΝ ΑΠΟΤΕΛΕΣΜΑΤΙΚΩΝ ΧΗΜΙΚΩΝ ΤΡΟΠΟΠΟΙΗΤΩΝ ΚΑΙ ΔΙΕΡΕΥΝΗΘΗΚΕ Η ΔΡΑΣΗ ΤΟΥΣ ΚΑΤΑ ΤΟ ΣΤΑΔΙΟ ΤΗΣ ΠΥΡΟΛΥΣΗΣ ΚΑΙ ΑΤΟΜΟΠΟΙΗΣΗΣ ΤΩΝ ΠΡΟΣΔΙΟΡΙΖΟΜΕΝΩΝ ΣΤΟΙΧΕΙΩΝ.ΤΑ ΣΤΟΙΧΕΙΑ ΠΟΥ ΜΕΛΕΤΗΘΗΚΑΝ ΔΙΕΞΟΔΙΚΑ ΗΤΑΝ ΤΟ ΧΡΩΜΙΟ,Ο ΧΡΥΣΟΣ ΚΑΙ ΤΟ ΒΑΝΑΔΙΟ.ΣΤΟΝ ΠΡΟΣΔΙΟΡΙΣΜΟ ΤΟΥ Au,ΟΙ ΚΑΛΥΤΕΡΟΙ ΤΡΟΠΟΠΟΙΗΤΕΣ ΒΡΕΘΗΚΑΝ ΝΑ ΕΙΝΑΙ ΟΙ ΜΙΚΤΟΙ ΤΡΟΠΟΠΟΙΗΤΕΣ Rh-Re,ΑΣΚΟΡΒΙΚΟ ΟΞΥ-Rh ΚΑΙ ΑΣΚΟΡΒΙΚΟ ΟΞΥ Pd.ΒΡΕΘΗΚΕ ΟΤΙ Η ΕΠΙΦΑΝΕΙΑ ΤΟΥ ΓΡΑΦΙΤΗ ΠΑΙΖΕΙ ΣΗΜΑΝΤΙΚΟ ΡΟΛΟ ΣΤΟ ΜΗΧΑΝΙΣΜΟ ΑΤΟΜΟΠΟΙΗΣΗΣ ΤΟΥ.ΣΤΟΝ ΠΡΟΣΔΙΟΡΙΣΜΟ ΤΟΥ Cr,ΟΙ ΤΡΟΠΟΠΟΙΗΤΕΣ ΠΟΥ ΕΔΩΣΑΝ ΤΑ ΚΑΛΥΤΕΡΑ ΑΠΟΤΕΛΕΣΜΑΤΑ ΗΤΑΝ ΤΟ Mg,O Pt KAI TO Rh.Ο ΜΗΧΑΝΙΣΜΟΣ ΑΤΟΜΟΠΟΙΗΣΗΣ ΤΟΥ Cr ΠΑΡΟΥΣΙΑ Pt KAI Rh ΕΙΝΑΙ ΜΙΑ ΠΟΡΕΙΑ ΘΕΡΜΙΚΗΣ ΕΚΡΟΦΗΣΗΣ ΤΟΥ ΜΕΣΑ ΑΠΟ ΤΗ ΜΑΖΑ ΤΟΥΣ.ΣΤΟΝ ΠΡΟΣΔΙΟΡΙΣΜΟ ΤΟΥ V ΟΙ ΚΑΛΥΤΕΡΟΙ ΤΡΟΠΟΠΟΙΗΤΕΣ ΗΤΑΝ Ο Pt KAI TO Rh.ΑΥΤΟΙ ΟΙ ΤΡΟΠΟΠΟΙΗΤΕΣ ΠΡΕΠΕΙ ΝΑ ΣΧΗΜΑΤΙΖΟΥΝ ΜΕ ΤΟ V ΜΙΑ ΠΟΛΥ ΣΤΑΘΕΡΗ ΔΙΑΜΕΤΑΛΛΙΚΗ ΕΝΩΣΗ ΚΑΘΟΡΙΣΜΕΝΗΣ ΔΟΜΗΣ.
Ο άνθρωπος της εν Χριστώ κοινωνίας.
Authors: Βασιλίεβιτς Μάξιμος (Μίλαν)
Published: January 2014

Η ΜΕΛΕΤΗ ΑΥΤΗ ΠΕΡΙ ΚΟΙΝΩΝΙΑΣ ΩΣ ΜΕΤΟΧΗΣ ΕΧΕΙ ΩΣ ΚΥΡΙΟ ΜΕΛΗΜΑ ΝΑ ΠΡΟΣΦΕΡΕΙ ΜΙΑΝ ΕΡΜΗΝΕΙΑ ΚΑΙ ΕΝΑ ΣΥΓΚΕΚΡΙΜΕΝΟ ΤΡΟΠΟ ΠΡΟΣΕΓΓΙΣΗΣ ΣΤΑ ΚΡΙΣΙΜΑ ΘΕΟΛΟΓΙΚΑ ΕΡΩΤΗΜΑΤΑ.Η ΜΕΘΟΔΟΣ ΤΗΣ ΕΙΝΑΙ ΚΑΤΑ ΦΥΣΙΝ ΣΥΝΘΕΤΙΚΗ ΕΦΟΣΟΝ ΑΠΟ ΤΟ ΜΕΓΑΛΟ ΥΛΙΚΟ ΤΗΣ ΘΕΟΛΟΓΙΑΣ ΤΟΥ ΑΓ.ΓΡΗΓΟΡΙΟΥ ΤΟΥ ΘΕΟΛΟΓΟΥ ΚΑΙ ΤΟΥ ΑΓ,ΜΑΞΙΜΟΥ ΤΟΥ ΟΜΟΛΟΓΗΤΟΥ ΥΠΟΓΡΑΜΜΙΖΟΝΤΑΙ ΤΑ ΚΡΙΣΙΜΑ ΚΑΙ ΠΡΟΤΕΙΝΕΤΑΙ ΤΟ ΒΑΣΙΚΟ ΣΧΕΔΙΑΓΡΑΜΜΑ ΓΙΑ ΤΗ ΜΕΛΕΤΗ ΤΗΣ ΧΡΙΣΤΙΑΝΙΚΗΣ ΑΝΘΡΩΠΟΛΟΓΙΑΣ.ΕΤΣΙ,ΣΤΗ ΜΕΛΕΤΗ ΑΥΤΗ ΔΙΑ ΜΕΣΟΥ ΤΗΣ ΤΡΙΑΔΟΛΟΓΙΑΣ ΚΑΙ ΤΗΣ ΧΡΙΣΤΟΛΟΓΙΑΣ ΕΠΑΝΑΠΡΟΣΔΙΟΡΙΖΕΤΑΙ ΤΟ "ΕΙΝΑΙ" ΤΟΥ ΑΝΘΡΩΠΟΥ ΣΕ ΣΧΕΣΗ ΜΕ ΤΟ ΓΕΓΟΝΟΣ ΤΗΣ ΚΟΙΝΩΝΙΑΣ/ΜΕΤΟΧΗΣ ΣΤΟ ΥΠΟΔΕΙΓΜΑ ΤΟΥ ΕΙΝΑΙ-Η ΑΓΙΑ ΤΡΙΑΔΑ ΠΟΥ ΑΠΟΚΑΛΥΠΤΕΤΑΙ ΕΝ ΧΡΙΣΤΩ ΜΕΣΑ ΣΤΟ ΕΚΚΛΗΣΙΟΛΟΓΙΚΟ ΚΑΙ ΠΝΕΥΜΑΤΟΛΟΓΙΚΟ ΠΛΑΙΣΙΟ,ΑΠΟΔΙΔΟΝΤΑΣ ΤΗΝ ΠΡΟΣΗΚΟΥΣΑ ΘΕΣΗ ΣΤΗΝ ΕΥΧΑΡΙΣΤΙΑΝΝΗ ΠΡΟΣΕΓΓΙΣΗ ΤΗΣ ΑΝΘΡΩΠΟΛΟΓΙΑΣ.ΚΑΤΩ ΑΠΟ ΤΟ ΦΩΣ ΤΗΣ ΙΔΕΑΣ ΤΗΣ ΚΟΙΝΩΝΙΑΣ ΕΞΕΤΑΖΟΝΤΑΙ ΚΑΙ ΤΑ ΟΡΙΑ ΠΟΥ ΕΜΠΟΔΙΖΟΥΝ ΚΑΙ ΟΙ ΔΥΝΑΤΟΤΗΤΕΣ ΠΟΥ ΚΑΘΙΣΤΟΥΝ ΔΥΝΑΤΗ ΣΤΗΝ ΚΤΙΣΤΗ ΦΥΣΗ ΝΑ ΚΟΙΝΩΝΗΣΕΙ ΜΕ ΤΗΝ ΥΠΑΡΞΗ ΤΟΥ ΑΚΤΙΣΤΟΥ ΘΕΟΥ.Η ΜΕΛΕΤΗ ΣΥΜΒΑΛΛΕΙ ΣΤΗ ΓΝΩΣΗ ΤΗΣ ΚΑΠΠΑΔΟΚΙΚΗΣ ΚΑΙ ΜΑΞΙΜΙΚΗΣ ΘΕΟΛΟΓΙΑΣ.ΓΕΝΙΚΑ ΑΠΟΒΛΕΠΕΙ ΝΑ ΑΝΟΙΞΕΙ ΤΙΣ ΠΡΟΟΠΤΙΚΕΣ ΚΑΙ ΠΑΡΕΧΕΙ ΤΙΣ ΠΡΟΥΠΟΘΕΣΕΙΣ ΓΙΑ ΤΗΝ ΚΑΤΑΝΟΗΣΗ ΤΗΣ ΔΥΝΑΜΙΚΗΣ ΚΟΙΝΩΝΙΑΣ.ΕΠΙΣΗΣ ΑΠΟΤΕΛΕΙ ΜΙΑ ΣΥΜΒΟΛΗ ΣΤΗ ΣΥΓΧΡΟΝΗ ΑΝΑΖΗΤΗΣΗ ΤΩΝ ΣΧΕΣΕΩΝ ΜΕΤΑΞΥ ΤΟΥ ΧΡΙΣΤΙΑΝΙΣΜΟΥ ΚΑΙ ΤΗΣ ΕΛΛΗΝΙΚΗΣ ΦΙΛΟΣΟΦΙΑΣ.
Η ΕΝΝΟΙΑ ΤΗΣ ΑΝΤΙΣΤΑΣΗΣ ΚΑΙ Η ΣΥΝΤΑΓΜΑΤΙΚΗ ΤΗΣ ΚΑΤΟΧΥΡΩΣΗ
Authors: Ρομπόκου-Καραγιάννη Αγλαΐα
Published: January 2014

ΜΕΛΕΤΗ ΤΟΥ ΠΟΛΙΤΕΙΑΚΟΥ ΦΑΙΝΟΜΕΝΟΥ ΤΗΣ ΑΝΤΙΣΤΑΣΗΣ ΚΑΤΑ ΤΗΣ ΑΥΘΑΙΡΕΤΗΣ ΔΙΑΚΥΒΕΡΝΗΣΗΣ. ΕΝΝΟΙΟΛΟΓΙΚΗ ΔΙΕΡΕΥΝΗΣΗ ΤΗΣ ΑΝΤΙΣΤΑΣΗΣ. ΙΣΤΟΡΙΚΗ ΚΑΙ ΦΙΛΟΣΟΦΙΚΗ ΘΕΜΕΛΙΩΣΗ ΤΟΥ ΔΙΚΑΙΩΜΑΤΟΣ ΑΝΤΙΣΤΑΣΗΣ ΚΑΙ ΕΝΝΟΙΟΛΟΓΙΚΟΣ ΠΡΟΣΔΙΟΡΙΣΜΟΣ ΚΑΙ ΟΡΙΟΘΕΤΗΣΗ ΤΗΣ ΕΝΝΟΙΑΣ ΤΗΣ ΑΝΤΙΣΤΑΣΗΣ. ΤΟ ΔΙΚΑΙΩΜΑ ΑΝΤΙΣΤΑΣΗΣ ΣΤΗΝ ΕΛΛΗΝΙΚΗ ΠΟΛΙΤΕΙΑ. ΕΚΔΗΛΩΣΕΙΣ ΑΝΤΙΣΤΑΣΗΣ ΣΤΗΝ ΕΛΛΗΝΙΚΗ ΣΥΝΤΑΓΜΑΤΙΚΗ ΙΣΤΟΡΙΑ. Η ΑΝΤΙΣΤΑΣΗ ΣΤΑ ΠΛΑΙΣΙΑ ΤΗΣ ΕΛΛΗΝΙΚΗΣ ΕΝΝΟΜΗΣ ΤΑΞΗΣ.
Εφαρμογή τεχνολογιών ψηφιακών χαρτών σε συστήματα πληροφόρησης ταξιδιωτών στο Διαδίκτυο
Authors: Κοτζίνος Δημήτριος
Published: January 2014

Τα Έξυπνα Συστήματα Μεταφορών (Intelligent Transportation Systems) αποτελούν μια προσπάθεια εισαγωγής και εφαρμογής νέων τεχνολογιών στο χώρο των μεταφορών. Μια από τις σημαντικότερες τεχνολογικές εξελίξεις αποτελεί η εισαγωγή και χρήση του δαδικτύου, που στο χώρο των μεταφορών μεταφράζεται κυρίως με τη χρήση του από τα Συστήματα Πληροφοριών για Ταξιδιώτες. Στην εργασία αυτή παρουσιάζεται μιά αρχιτεκτονική Συστημάτων Πληροφοριών για Ταξιδιώτες που βασίζεται στη χρήση τεχνολογιών ψηφιακών χαρτών και Γεωγραφικών Συστημάτων Πληροφοριών. Τα Γεωγραφικά Συστήματα Πληροφοριών (ΓΣΠ) διαχειρίζονται την πληροφορία με έναν ολοκληρωμένο τρόπο και την παρουσιάζουν στον τελικό χρήστη με ομοιομορφία και συνέπεια, αυξάνοντας ταυτόχρονα την αλληλεπίδρασή του με το σύστημα. Η χρήση του διαδικτύου ως μέσου διάχυσης της πληροφορίας επιβάλει επεκτάσεις στις δυνατότητες των ΓΣΠ ενώ ταυτόχρονα κάνει την πληροφορία προσιτή στο ευρύ κοινό. Η προτεινόμενη αρχιτεκτονική είναι ανοικτή, εύκολα επεκτάσιμη και συνεργάζεται με οποιοδήποτε είδος υποδομής διαθέτει η πόλη στην οποία εφαρμόζεται. Η αρχιτεκτονική διαχωρίζεται σε τρία επιμέρους υποσυστήματα: το υποσύστημα διαχείρισης των χρηστών του συστήματος, το υποσύστημα του δικτυακού ΓΣΠ και το υποσύστημα σύνδεσης με την υποδομή. Το δεύτερο υποσύστημα αναλαμβάνει τη διαχείριση σε πραγματικό χρόνο της πληροφορίας που υπάρχει στο σύστημα καθώς και την παρουσίασή της στους τελικούς χρήστες. Για την υλοποίηση του αναπτύχθηκε ένα δικτυακό ΓΣΠ με δυνατότητες πραγματικού χρόνου που ονομάζεται GAEA. Το GAEA είναι υλοποιημένο σε Java και παρέχει όλες τις δυνατότητες ενός επιτραπέζιου ΓΣΠ στον τελικό χρήστη. Η αρχιτεκτονική αυτής της εργασίας εφαρμόστηκε σε δύο δικτυακούς τόπους που παρέχουν πληροφορίες πραγματικού χρόνου για την κατάσταση στα συγκοινωνιακά δίκτυα της Αθήνας και των Χανίων. Συμπερασματικά, η εργασία αυτή εισάγει μια νέα ανοικτή αρχιτεκτονική Συστημάτων Πληροφοριών για Ταξιδιώτες καθώς και τα εργαλεία που υποστηρίζουν την ανάπτυξη και υλοποίησή της. Χρησιμοποιεί δε ένα δικτυακό ΓΣΠ για τη
Μελέτη της προσρόφησης βαρέων μετάλλων και τοξικών στοιχείων στα ιζήματα του Θερμαϊκού κόλπου, με τη χρήση μαθηματικών προτύπων επιφανειακής συμπλοκοποίησης
Authors: Ιωάννου Δάφνη
Published: January 2014

Σε αυτή τη διατριβή μελετήθηκε η προσρόφηση του Cr, Cu, Zn, και Cd, στην επιφάνεια ιζημάτων από το Θερμαϊκό Κόλπο, σε συνάρτηση με το pH, την ιοντική ισχύ και την αρχική συγκέντρωση του μετάλλου. Παράλληλα, μελετήθηκε η διμόρφωση ηλεκτρικού φορτίου στην επιφάνειά τους με τιτλοδότηση οξέος - βαρέως, σε εύρος pH~2.8-10.0. Και τα δύο ιζήματα που μελετήθηκαν, επιδεικνύουν χαμηλό σημείο μηδενικού φορτίου της επιφάνειας τους (pH_PZC<3.0). Οι καμπύλες προσρόφησης των μετάλλων σε συνάρτηση με το pH, παρουσιάζουν σιγμοειδή μορφή, ενώ παρατηρείται η ακόλουθη εκλεκτική σειρά προσρόφησης: Cr>Cu>Zn>Ni>Cd. Η αύξηση της αρχικής συγκέντρωσης του μετάλλου, όπως και η αύξηση της συγκέντρωσης του ηλεκτρολύτη, μετατοπίζει την καμπύλη προσρόφηδης σε υψηλότερα pH, ενώ το ίζημα με τη μεγαλύτερη ειδική επιφάνεια προσροφά τα μέταλλα σε χαμηλότερα pH. Στα πειραματικά δεδομένα της τιτλοδότησης και της προσρόφησης, εφαρμόστηκαν δυό πρότυπα επιφανειακής συμπλοκοποίησης: της Διάχυτης Διπλής Στοιβάδας και της Σταθερής Χωρητικότητας, με τη βοήθεια του υπολογιστικού προγράμματος FITEQL32 (Herbelin and Westall, 1996). Η διαμόρφωση του επιφανειακού φορτίου των ιζημάτων, περιγράφεται καλύτερα από το πρότυπο Σταθερής Χωρητικότητας και μάλιστα όταν επιλέγεται ως ενεργός επιφάνεια η εξωτερική τους επιφάνεια, (που προέκυψε με τη μέθοδο N_2-BET), ως πυκνότητα επιφανειακών θέσεων Ns=2,31 sites/nm^2 και πυκνότητα χωρητικοτητας =1.06 F/m^2. Η συμμετοχή του διδοντικού συμπλόκου, που προτείνεται από το πρότυπο Σταθερής Χωρητικότητας, εμφανίζεται σε ελάχιστες περιπτώσεις, στις οποίες δεν ξεπερνά το 10% της συνολικής ποσότητας του προσροφηθέντος μετάλλου. Η γραμμική συσχέτιση της γενικευμένης σταθεράς δέσμευσης του κάθε μετάλλου, με την πρώτη σταθερα υδρόλυσης αυτού, οδήγησε στον προσδιορισμό μιας χαρακτηριστικής σχέσης για το κάθε ίζημα, που δίνει τη δυνατότητα να προσδιοριστεί η σταθερά δέσμευσης και άλλων μετάλων στην επιφάνεια του συγκεκριμένου ιζήματος, γνωρίζοντας μόνο την πρώτη σταθερά υδρόλυσης του μετάλλου.
Συμμετοχή μέλους της οικογένειας σε ψυχοεκπαίδευση κατά τη διάρκεια της νοσηλείας ασθενών με σχιζοφρενική διαταραχή
Authors: Ασημακόπουλος Κωνσταντίνος
Published: January 2014

Μελετήσαμε 60 ασθενείς που νοσηλεύτηκαν στην Ψυχιατρική Κλινική του Πανεπιστημίου Πατρών από το 1996 έως το 1998. Κατά τη διάρκεια της νοσηλείας τους έγινε ψυχοεκπαίδευση στο χώρο της κλινικής στους συγγενείς 30 ασθενών. Οι υπόλοιποι 30 αποτέλεσαν την ομάδα ελέγχου. Και οι δύο ομάδες εκτιμήθηκαν σε τρεις χρονικές στιγμές: Τ1 (Εισιτήριο), Ϊ2 (Εξιτήριο), Τ3 (Επανεκτίμηση μετά από ένα χρόνο). Οι ασθενείς εκτιμήθηκαν με την κλίμακα BPRS για την ψυχοπαθολογία, με την κλίμακα GAS για τη λειτουργικότητα τους, με την κλίμακα ITAQ για την εναισθησία, με την κλίμακα του McEvoy για τη συμμόρφωση με τη φαρμακευτική αγωγή, και τέλος καταγράφηκε η ποσότητα φαρμάκων που ελάμβαναν, καθώς και αν υποτροπίασαν και χρειάστηκε να νοσηλευτούν. Οι συγγενείς εκτιμήθηκαν σε σχέση με τις γνώσεις τους για τη νόσο με την κλίμακα της Οικονόμου Μ, σε σχέση με την οικογενειακή επιβάρυνση με την κλίμακα FBS, σε σχέση με την οικογενειακή ατμόσφαιρα με την κλίμακα FAS, καθώς και σε σχέση με τη συμμετοχή τους κατά τη διάρκεια της νοσηλείας με δική μας κλίμακα. Τα ευρήματα της μελέτης ήταν τα ακόλουθα: 1. Η λειτουργικότητα των ασθενών (μεταξύ των χρόνων Τ1και Τ3), των οποίων οι συγγενείς συμμετείχαν στην ψυχοεκπαίδευση, ήταν στατιστικά σημαντικά μεγαλύτερη σε σχέση με την ομάδα ελέγχου (βελτίωση 117% έναντι 51,5% αντίστοιχα). 2. Η συμμόρφωση με τη φαρμακευτική αγωγή των ασθενών, των οποίων οι συγγενείς ψυχοεκπαιδεύτηκαν, ήταν στατιστικά σημαντικά μεγαλύτερη ένα χρόνο μετά το εξιτήριο. Η καλύτερη συμμόρφωση συσχετίστηκε θετικά και με μικρότερη ποσότητα φαρμάκων που λαμβάνει ο ασθενής ένα χρόνο μετά το εξιτήριο (r=0,48, p<0,05). 3. Διαπιστώσαμε 50% υποτροπές με νοσηλεία για τους ασθενείς οικογενειών που δε συμμετείχαν στην ψυχοεκπαίδευση, ενώ αντίθετα μόνο 20% για τους ασθενείς, των οποίων τα μέλη της οικογένειας τους έλαβαν ψυχοεκπαίδευση. 4. Διαπιστώσαμε μία τάση μείωσης της οικογενειακής επιβάρυνσης, κυρίως στις οικογένειες, των οποίων τα μέλη έλαβαν ψυχοεκπαίδευση (μείωση κατά 39%), σε σχέση με αυτές που δεν έλαβαν (μείωση κατά 22%). 5. Υπήρξε μεγαλύτερη συμμετοχή των συγγενών κατά τη διάρκεια της νοσηλείας, για τις οικογένειες, των οποίων τα μέλη έλαβαν ψυχοεκπαίδευση.
Κληρονομική μορφή της νόσου του Parkinson
Authors: Παπαπετρόπουλος Σπυρίδων
Published: January 2014

ΣΚΟΠΟΣ ΤΗΣ ΕΡΓΑΣΙΑΣ Πρόσφατα μια μετάλλαξη (Ala53Thr) στο εξόνιο 4 του γονιδίου της α-συνουκλεΐνηςενοχοποιήθηκε σαν αιτιολογικός παράγοντας μιας σπάνιας μορφής κληρονομικής νόσου του Parkinson (α-συνΝΡ). Σκοπός της παρούσας εργασίας είναι η μελέτη του κλινικού φαινοτύπου της α-συν ΝΡ και η σύγκριση του με τον αντίστοιχο της σποραδικής (σπΝΡ) και της κληρονομικής χωρίς Ala53Thr μετάλλαξη (κΝΡ) μορφής της νόσου.Υλικό και Μέθοδος Ο ίδιος ερευνητής χωρίς να γνωρίζει τα αποτελέσματα της γενετικής ανάλυσης εξέτασε 15 α-συνΝΡ ασθενείς, 52σπΝΡ και 43 κΝΡ συνεχείς ασθενείς και κατέγραψε τα δημογραφικά στοιχεία, την ηλικία και τα συμπτώματα ενάρξεως και τη διάρκεια της ΝΡ. Επίσης συμπληρώθηκαν η Ενοποιημένη Κλίμακα Βαθμολόγησης της Νόσου του Parkinson (Unified Parkinson's Disease Rating Scale-UPDRS), η οποία περιλαμβάνει και τις κλίμακες Hoehn & Yahr και Swab & England.Ταιριάξαμε (matching) 32 από τους 52 σπΝΡ ασθενείς με τους α-συν ασθενείς ως προς την διάρκεια της νόσου (ΤσπΝΡ). Αποτελέσματα Οι α-συνΝΡ ασθενείς ήταν σημαντικά νεώτεροι από τους σπΝΡ (μ.ο. 7,6 χρ.) αλλά και από τους κΝΡ (μ.ο. 11,8 χρ.), παρουσίασαν το πρώτο σύμπτωμα της νόσου αρκετά νωρίτερα από τις άλλες ομάδες ασθενών (μ.ο. 10,8 χρ. πριν από σπΝΡ και μ.ο.10,7 χρ. πριν από κΝΡ) και είχαν μεγαλύτερη διάρκεια νόσου. Μόνο ένας α-συνΝΡ ασθενής (6,7%) παρουσίασε τρόμο στην έναρξη της νόσου σε σύγκριση με 32 σπΝΡ ασθενείς (41,8%) και 18 κΝΡ ασθενείς (42%). Κατά τη διάρκεια της νόσου μόνο ένας επιπλέον ασθενής με α-συνΝΡ παρουσίασε τρόμο σε σύγκριση με 6 σπΝΡ και 6κλΝΡασθενείς. Τα άλλα χαρακτηριστικά της νόσου (δυσκαμψία, βραδυκινησία, διαταραχές αντανακλαστικών στάσεως, ορθοστατική υπόταση,διανοητικές διαταραχές, παρενέργειες της θεραπεία και η βαρύτητα της νόσου τη στιγμή της εξέτασης) δεν παρουσίασαν στατιστικά σημαντικές διαφορές μεταξύ των α-συν ασθενών και των άλλων ομάδων. ΣΥΜΠΕΡΑΣΜΑΤΑ Ο κλινικός φαινότυπος των α-συνΝΡ ασθενών χαρακτηρίζεται από μικρότερη ηλικία ενάρξεως και σχεδόν ολική έλλειψη τρόμου σε σύγκριση με τους σπΝΡ και κΝΡ ασθενείς καθώς και από ηπιότερη συμπτωματολογία σε σύγκριση με τους σπΝΡ. Από τις λοιπές συγκρίσεις δεν προκύπτουν άλλες διαφορές μεταξύ των α-συνΝΡ και των άλλων ομάδων ασθενών.
Αξιολόγηση εταιρειών παροχής υπηρεσιών με περιβάλλουσα ανάλυση δεδομένων
Authors: Δήμας Γεώργιος
Published: January 2014

Η διατριβή έχει αντικείμενο τη μέτρηση της αποδοτικότητας επιχειρήσεων παροχής υπηρεσιών με τη μέθοδο της Περιβάλλουσας Ανάλυσης Δεδομένων (ΠΑΔ). Η ΠΑΔ η οποία βασίζεται στη μεθοδολογία του Γραμμικού προγραμματισμού παρέχει τη δυνατότητα εκτίμησης της αποδοτικότητας παραγωγικών μονάδων, αναφορικά με ένα σύνολο όμοιων μονάδων, οι οποίες χρησιμοποιούν πολλαπλές εισροές και παράγουν πολλαπλές εκροές. Ως αποδοτικότητα λαμβάνεται η μέτρηση της ικανότητας μιας μονάδας να παράγει εκροές απο το σύνολο των εισροών της. Η λογική πίσω απο την ΠΑΔ βασίζεται στη μικροοικονομική έννοια του συνόλου δυνατοτήτων παραγωγής το οποίο ορίζεται ως το σύνολο όλων των εφικτών συνδυασμών των εισροών και εκροών που επιτρέπονται απο την υπάρχουσα τεχνολογία παραγωγής σε έναν οργανισμό. Ειδικότερα επιχειρήθηκε να ολοκληρωθεί και να επεκταθεί η μεθοδολογία της ΠΑΔ. τα αποτελέσματα δε της επέκτασης έχουν εφαρμοσθεί σε πραγματικά δεδομένα μεγάλης ασφαλιστικής εταιρίας του ελληνικού χώρου.
Λήψη, επεξεργασία και προσομοίωση ανεμολογικών δεδομένων
Authors: Μπεχράκης Δημήτριος
Published: January 2014

Στην παρούσα διατριβή προτείνονται μέθοδοι για την αποτελεσματικότερη μέτρηση και εκτίμηση του αιολικού δυναμικού. Δημιουργήθηκε ένα αυτόνομο σύστημα συλλογής ανεμολογικών δεδομένων, όπου ο χρήστης δύναται να επεμβαίνει 'αμεσα στη διαδικασία λήψης και αποθήκευσης των δεδομένων. Πραγματοποιήθηκε προσομοίωση της ταχύτητας του ανέμου σε διαφορετικό ύψος του κατακόρυφου άξονα με τεχνητά νευρωνικά δίκτυα. Αναπτύχθηκε μεθοδολογία για τη συσχέτιση της ταχύτητας του ανέμου μεταξύ περιφερειακών σταθμών και δημιουργήθηκε νευρωνικό δίκτυο που την πραγματοποιεί.
Δυναμική ταξινόμηση των μορφών της νόσου του Paget των οστών και η θεραπευτική αντιμετώπισή τους
Authors: Σαγιάκος Ιωάννης
Published: January 2014

Η νόσος του Paget των οστών μπορεί να χαρακτηρισθεί σαν μια διαταραχή της αναδόμησης (bone remodeling) και μετασχηματισμού (bone modeling) των οστών προφανώς από διαταραχές των οστεοκλαστών. Εάν πράγματι η νόσος οφείλεται σε ιό τότε ο ιός ή προϊόντα του χρησιμεύουν σαν ερεθίσματα για την ενεργοποίηση και ανώμαλη εκτροπή των μονάδων οστικής αναδόμησης (bone remodeling units). Η νέα δυναμική ακτινολογική κατάταξη της νόσου με τη χρήση των εννοιών του οστικού μετασχηματισμού και της οστικής αναδόμησης σε συνδυασμό με τον σπινθηρογραφικό έλεγχο των οστών, μας δίνει τη δυνατότητα του διαφορισμού της νόσου σε 4 συγκεκριμένες φάσεις εξέλιξής τους καθώς και τις βάσεις για να εξηγηθούν ορισμένες ασυνήθεις εκδηλώσεις της νόσου. Η επιτυχής φαρμακευτική θεραπεία συμβάλλει στην επιτάχυνση των φάσεων οστικής αναδόμησης προς περισσότερο οστεοπαραγωγική φάση και έτσι ελαττώνονται οι πιθανότητες μεγάλης παραμόρφωσης των οστών. Όμως κανείς ασθενής της σειράς αυτής με ακτινολογική αλλοίωση των οστών από τη νόσο, δεν εμφάνισε με τη θεραπεία, πλήρη αποκατάσταση της φυσιολογικής αναδομικής αρχιτεκτονικής των οστών.
Μελέτη σπορομεταδιδόμενων ιών των χορτοδοτικών ψυχανθών vicia sativa και lathyrus cicera
Authors: Τερζάκης Μιχαήλ
Published: January 2014

Σκοπός της παρούσας εργασίας είναι η μελέτη των σπορομεταδιδόμενων ιών που μολύνουν το βίκο (Vicia sativa) και το κτηνοτροφικό λαθούρι (Lathyrus cicera), στην Ελλάδα. Έπειτα από έλεγχο μεγάλου αριθμού σπορομερίδων βίκου και κτηνοτροφικού λαθουριού, απομονώθηκαν με μηχανική μετάδοση σε φυτοδείκτες, δύο ιοί. Ο πρώτος, στον οποίο δόθηκε η προσωρινή ονομασία ιός του νανισμού του βίκου, απομονώθηκε από σπορομερίδα βίκου προερχόμενη από την Ένωση Γεωργικών Συνεταιρισμών Ιωαννίνων. Το μολυσμένο φυτάριο εμφάνισε έντονο νανισμό, μικροφυλλία και ποικιλοχλώρωση του ελάσματος των φύλλων. Ο δεύτερος ιός απομονώθηκε από σπορομερίδα λαθουριού ποικιλίας Ρόδος που στάλθηκε από το Ινστιτούτο Κτηνοτροφικών Φυτών και Βοσκών Λάρισας. Το μολυσμένο φυτάριο δεν εμφάνισε συμπτώματα, γι’ αυτό και θα αναφέρεται ως λανθάνων ιός του λαθουριού. Ο ιός του νανισμού του βίκου ξενίζεται σε αρκετά μεγάλο αριθμό πειραματικών ξενιστών, κυρίως στις οικογένειες των Ψυχανθών και Σολανωδών, προκαλώντας συνηθέστερα δακτυλιοειδείς κηλίδες, έντονες παραμορφώσεις ή λανθάνουσες μολύνσεις. Μεταδίδεται με το σπόρο του βίκου και των τεχνητών ξενιστών του Chenopodium amaranticolor, C. quinoa, Nicotiana benthamiana, N. megalosiphon, N. rustica και Trigonella foenum-graecum. Τα σωματίδια αποτελούνταν από ένα πολυπεπτίδιο μεγέθους 54.000 daltons και δύο είδη RNA μοριακού βάρους 2,54 x 10⁶ (7,4 kb) και 1,8 x 10⁶ (5 kb). Στο ηλεκτρονικό μικροσκόπιο παρατηρήθηκαν σφαιρικά σωματίδια, διαμέτρου περίπου 28 nm. Τα χαρακτηριστικά του ιού μοιάζουν με εκείνα των ιών του γένους Nepovirus. Από τις παραπάνω ιδιότητες και την ορολογική σύγκριση, με δοκιμές ΡΤΑ-ELISA, με πολυκλωνικούς αντιορούς 15 ιών του γένους Nepovirus, φαίνεται ότι ο ιός του νανισμού του βίκου είναι ταυτόσημος με τον ιό της κίτρινης δακτυλιωτής κηλίδωσης της αγκινάρας (Artichoke yellow ringspot nepovirus, AYRSV), γεγονός που επιβεβαιώθηκε και με δοκιμές ανοσοηλεκτρονικής μικροσκοπίας. Ο λανθάνων ιός του λαθουριού διακρίνεται από μέτριο εύρος ξενιστών, με ιδιαίτερη ευπάθεια στα Ψυχανθή και κύριο χαρακτηριστικό τις λανθάνουσες μολύνσεις. Μεταδίδεται με το σπόρο του λαθουριού και άλλων Ψυχανθών (μπιζέλι, βίκος, κουκιά). Διαθέτει ένα είδος RNA μοριακού βάρους 2,6 x 10⁶ (7,76 kb) ενώ στο ηλεκτρονικό μικροσκόπιο παρατηρήθηκαν εύκαμπτα, νηματοειδή σωματίδια, μέσου μήκους 600-650 nm. Η αλληλουχία των 2210 νουκλεοτιδίων του 3' άκρου καθορίστηκε, όπου φάνηκε ότι το γονιδίωμα του ιού αποτελείται από τρία ανοιχτά πλαίσια ανάγνωσης (ORFs) που κωδικοποιούν τις πρωτεΐνες της RNA πολυμεράσης, της διακυτταρικής μετακίνησης του ιού και την καψιδιακή πρωτεΐνη. Με βάση τις βιολογικές, φυσικοχημικές, μορφολογικές ιδιότητες, την οργάνωση του γονιδιώματος, την ομολογία των αμινοξέων και τη φυλογενετική ανάλυση φαίνεται ότι ο ιός που απομονώθηκε από το λαθούρι είναι ένα νέο είδος του γένους Trichovirus, για το οποίο προτείνεται το όνομα λανθάνων ιός του λαθουριού (Lathyrus latent virus, LaLV).
ΔΙΕΡΕΥΝΗΣΗ ΤΗΣ ΔΥΝΑΤΟΤΗΤΑΣ ΧΡΗΣΙΜΟΠΟΙΗΣΗΣ ΤΗΣ ΙΠΤΑΜΕΝΗΣ ΤΕΦΡΑΣ ΠΤΟΛΕΜΑΙΔΟΣ ΣΤΑ ΑΣΦΑΛΤΟΜΙΓΜΑΤΑ
Authors: Ηλιού Νικόλαος
Published: January 2014

ΣΤΗΝ ΔΙΑΤΡΙΒΗ ΕΞΕΤΑΖΕΤΑΙ Η ΔΥΝΑΤΟΤΗΤΑ ΧΡΗΣΙΜΟΠΟΙΗΣΗΣ ΤΗΣ ΙΠΤΑΜΕΝΗΣ ΤΕΦΡΑΣ ΠΤΟΛΕΜΑΙΔΟΣ ΣΤΑ ΟΔΟΣΤΡΩΜΑΤΑ. ΕΞΕΤΑΖΕΤΑΙ Η ΕΠΙΔΡΑΣΗ ΠΟΥ ΕΧΕΙ ΣΤΙΣ ΙΔΙΟΤΗΤΕΣ ΤΩΝ ΟΔΟΣΤΡΩΜΑΤΩΝ Η ΠΟΣΟΣΤΙΑΙΑ ΑΝΤΙΚΑΤΑΣΤΑΣΗ ΤΟΥ ΑΣΒΕΣΤΟΛΙΘΙΚΟΥ ΦΙΛΛΕΡ ΜΕ ΤΕΦΡΑ. ΟΙ ΔΟΚΙΜΕΣ ΕΛΕΓΧΟΥ ΠΟΥ ΠΡΑΓΜΑΤΟΠΟΙΗΘΗΚΑΝ ΕΙΝΑΙ: Α) ΔΟΚΙΜΗ MARSHALL Β) ΔΟΚΙΜΗ ΕΡΠΥΣΜΟΥ Γ) ΔΟΚΙΜΗ ΔΙΑΠΕΡΑΤΟΤΗΤΑΣ. ΠΡΑΓΜΑΤΟΠΟΙΗΘΗΚΕ ΤΕΛΟΣ ΑΝΑΛΥΤΙΚΗ ΣΤΑΤΙΣΤΙΚΗ ΕΠΕΞΕΡΓΑΣΙΑ ΤΩΝ ΑΠΟΤΕΛΕΣΜΑΤΩΝ ΤΩΝ ΔΟΚΙΜΩΝ, ΚΑΘΩΣ ΚΑΙ ΣΥΓΚΡΙΣΕΙΣ ΤΩΝ ΕΠΙΜΕΡΟΥΣ ΑΠΟΤΕΛΕΣΜΑΤΩΝ.
Μελέτη των χαρακτηριστικών των γεγονότων με οπισθοδρομούντα πρωτόνια σε αντιδράσεις νετρινών και αντινετρινών σε Ne/H₂ στο θάλαμο φυσαλλίδων BEBC
Authors: Ματσίνος Ευάγγελος
Published: January 2014

Τα πρωτόνια που σχετίζονται άμεσα με την πρωτογενή αντίδραση δέσμης επί ακινήτου στόχου εκπέμπονται με μικρή γωνία εκπομπής σε σχέση με την διεύθυνση της προσπιπτούσης δέσμης. Η μελέτη των χαρακτηριστικών των γεγονότων με οπιοθοδρομούντα πρωτόνια υψηλής ορμής θα επιτρέψη, ενδεχομένως, την επισκόπηση των πυρηνικών δυνάμεων μικράς εμβελείας (short-range nucleon-nucleon forces). Σε αυτήν την ανάλυση γίνεται λεπτομερής μελέτη των χαρακτηριστικών των γεγονότων με οπιοθοδρομούντα πρωτόνια σε αντιδράσεις φορτισμένου ρεύματος, που ελήφθησαν κατά την διάρκεια της εκθέσεως του θαλάμου φυσαλλίδων BEBC σε δέσμες νετρίνων και αντινετρίνων ευρείας ενεργειακής ζώνης (ενέργεια δέσμης 10-300 GeV). Τα αποτελέσματα αυτής, της αναλύσεως συγκρίνονται με τα αντίστοιχα αποτελέσματα άλλων πειραμάτων καθώς και με τις προβλέψεις της θεωρίας. Τα αποτελέσματα του πειράματος μας έδειξαν συμβιβαστότητα με την υπόθεση ότι τα οπιοθοδρομούντα πρωτόνια παράγονται μέσω των μηχανισμών των πολλαπλών σκεδάσεων. Η επιβολή, όμως, του περιορισμού της ανιχνεύσεως ενός το πολύ πρωτονίου ανά γεγονός οδηγεί στην δημιουργία ενός δείγματος πρωτονίων απηλλαγμένου, κατά το δυνατόν, από την συνεισφορά των μηχανισμών των πολλαπλών σκεδάσεων. Στην τελευταία αυτή περίπτωση η συσχέτιση που υπάρχει μεταξύ των μεταβλητών του μιονίου (που παράγεται κατά την αντίδραση) και του οπισθοδρομούντος πρωτονίου αποκαλύπτει την ύπαρξη συσχετισμένων ομάδων δύο νουκλεονίων εντός του πυρήνος του Ne.
Οπτικές ιδιότητες του αραιού μαγνητικού ημιαγωγού Ζn₁₋ₓΜnₓS
Authors: Αναστασιάδου Αναστασία
Published: January 2014

Σε αυτήν την διατριβή έγινε συστηματική μελέτη των φασμάτων φωταύγειας και Raman του αραιού μαγνητικού ημιαγωγού Ζn₁₋ₓΜnₓS για το διάστημα συγκεντρώσεων x=0.03-0.5, κάτω από συνθήκες μεταβλητών εξωτερικών παραμέτρων. Συγκεκριμένα μελετήθηκε η επίδραση στα φάσματα της θερμοκρασίας (Τ=20-1300 Κ), της υδροστατικής πίεσης (p=0-15 GPa) και του μήκους κύματος (λ=3507-6764 Α). Όσον αφορά τα φάσματα φωταύγειας προσδιορίσθηκαν οι ζώνες εκπομπής και η συμπεριφορά τους σαν συνάρτηση των εξωτερικών παραμέτρων και της συγκέντρωσης x. Προσδιορίσθηκαν επίσης τα χαρακτηριστικά της δομικής μεταβολής φάσης που παρατηρείται στο υλικό αυτό, σε υψηλές υδροστατικές πιέσεις. Όσον αφορά τα φάσματα Raman προσδιορίστηκαν οι συχνότητες των οπτικών φωτονίων και των ρυθμών ταλάντωσης των επαγόμενων από την πρόσμειξη. Προσδιορίσθηκε επίσης η συμπεριφορά 'ενός ρυθμού' των οπτικών φωνονίων του κέντρου της ζώνης, σαν συνάρτηση της συγκέντρωσης x. Τέλος εφαρμόστηκε θεωρητικό μοντέλο (configuration coordinate model), έτσι ώστε να συνδεθούν οι ηλεκτρονικές (οπτικές) με τις φωνονιακές ιδιότητες του υλικού. Με αυτόν τον τρόπο προσδιορίσθηκαν οι παράμετροι του μοντέλου και αποδείχθηκε ότι όλοι οι ρυθμοί ταλάντωσης, οι επαγόμενοι από τις προσμείξεις, είναι έντονα συζευγμένοι με τις οπτικές μεταπτώσεις του υλικού.
Ουροδυναμική αξιολόγηση της εγχειρητικής διόρθωσης της γυναικείας ακράτειας ούρων με τις τεχνικές Stamey και Burch
Authors: Αθανασόπουλος Αναστάσιος
Published: January 2014

Προκειμένου να αξιολογηθεί ουροδυναμικά το αποτέλεσμα της εγχειρητικής διόρθωσης της γυναικείας ακράτειας ούρων με τις τεχνικές Burch ή Stamey, 51 ασθενείς ελέγχθηκαν προοπτικά αφού τυχαία 27 από αυτές υποβλήθηκαν σε κολποανάρτηση Burch και 24 σε κολποανάρτηση Stamey. Όλες οι ασθενείς είχαν υποβληθεί προεγχειρητικά σε λεπτομερή κλινικό και ουροδυναμικό έλεγχο και η τελική προεγχειρητική διάγνωση ήταν ότι 41 ασθενείς είχαν αμιγή ακράτεια από προσπάθεια ενώ 10 είχαν επί πλέον επιτακτική ούρηση. Η μετεγχειρητική ουροδυναμική αξιολόγηση έγινε 6 τουλάχιστον μήνες από την πραγματοποίηση της επέμβασης και η μεθοδολογία της ουροδυναμικής μελέτης ήταν ίδια με την προεγχειρητική. Το τελικό επιτυχές αποτέλεσμα της επέμβασης ήταν για την ομάδα των ασθενών που υπεβλήθησαν σε Burch 89% και για την ομάδα των ασθενών που υποβλήθησαν σε Stamey 83%. Η σωστή προεγχειρητική επιλογή των ασθενών ελαχιστοποίησε τον αριθμό περιπτώσεων με τις μετεγχειρητικές επιπλοκές της επιτακτικής ούρησης ή/και της ασταθούς κύστης. Οι επιπλοκές γενικά είναι πολύ λίγες και όχι σημαντικές. Εξ' άλλου και οι δύο τύποι των επεμβάσεων έχουν σταθερά σαν αποτέλεσμα την ύπαρξη μετεγχειρητικά αξιόλογων υπολειμμάτων ούρων στην κύστη. Επίσης φάνηκε ότι οι δύο τύποι των επεμβάσεων επιφέρουν αξιόλογη στατιστική μεταβολή ελαττώνοντας τη μέγιστη ροή των ούρων και αυξάνοντας το λειτουργικό μήκος της ουρήθρας και τη μέγιστη πίεση σύγκλισης, ενώ μεταξύ των δύο επεμβάσεων η κολποανάρτηση Burch είναι εκείνη που επιφέρει τη μεγαλύτερη μεταβολή στη μέγιστη ροή και στο λειτουργικό μήκος της ουρήθρας. Τέλος απεδείχθη από τη στατιστική ανάλυση των αποτελεσμάτων ότι η έκβαση της επέμβασης επηρεάζεται από την προεγχειρητική ύπαρξη επιτακτικής ούρησης, ουρολοιμώξεων και από προηγηθείσες γυναικολογικές επεμβάσεις. Όσον αφορά τις ουροδυναμικές παραμέτρους, το αποτέλεσμα της επέμβασης επηρεάζεται από το προεγχειρητικό υπόλειμμα ούρων, τη μετεγχειρητική πρώτη αίσθηση για ούρηση, την προ - και μετεγχειρητική χωρητικότητα της κύστης το προ - και μετεγχειρητικό λειτουργικό μήκος της ουρήθρας και τη μετεγχειρητική μέγιστη ροή. Οι δύο επεμβάσεις θα μπορούσαν να χαρακτηρισθούν ισοδύναμες εάν ληφθεί υπ' όψη ότι η κολποανάρτηση Burch (τεχνικά δυσκολότερη) που υπερέχει ελαφρώς σε επιτυχία, έχει ελαφρώς περισσότερες επιπλοκές και μεγαλύτερο χρόνο παραμονής στο Νοσοκομείο.
ΒΕΛΤΙΣΤΟΠΟΙΗΣΗ ΤΗΣ ΕΚΧΥΛΙΣΗΣ ΛΑΤΕΡΙΤΩΝ ΜΕ ΘΕΙΙΚΟ ΟΞΥ
Authors: Παναγιωτόπουλος Νικόλαος
Published: January 2014

Η ΕΚΧΥΛΙΣΗ ΛΑΤΕΡΙΤΩΝ ΜΕ ΘΕΙΙΚΟ ΟΞΥ ΣΕ ΑΤΜΟΣΦΑΙΡΙΚΗ ΠΙΕΣΗ ΑΠΟΤΕΛΕΙ ΜΙΑ ΕΝΑΛΛΑΚΤΙΚΗ ΜΕΘΟΔΟ ΑΠΟ ΤΗΝ ΕΚΧΥΛΙΣΗ ΣΕ ΥΨΗΛΗ ΠΙΕΣΗ. ΜΕΛΕΤΗΘΗΚΕ Η ΕΚΧΥΛΙΣΗ ΔΥΟ ΕΙΔΩΝ ΛΑΤΕΡΙΤΗ (ΣΕΡΠΕΝΤΙΝΙΚΟΥ, ΑΙΜΑΤΙΤΙΤΚΟΥ) ΣΕ ΔΙΑΦΟΡΕΣ ΣΥΝΘΗΚΕΣ ΘΕΡΜΟΚΡΑΣΙΑΣ, ΣΥΓΚΕΝΤΡΩΣΗΣ ΟΞΕΟΣ, ΠΥΚΝΟΤΗΤΑΣ ΠΟΛΦΟΥ ΚΑΙ ΠΡΟΘΕΡΜΑΝΣΗΣ ΚΑΙ ΜΕΤΡΗΘΗΚΑΝ ΟΙ ΑΝΤΙΣΤΟΙΧΕΣ ΑΝΑΚΤΗΣΕΙΣ ΤΩΝ ΜΕΤΑΛΛΩΝ ΚΑΙ Η ΚΑΤΑΝΑΛΩΣΗ ΤΟΥ ΟΞΕΟΣ. ΤΑ ΠΡΟΗΓΟΥΜΕΝΑ ΠΕΙΡΑΜΑΤΙΚΑ ΑΠΟΤΕΛΕΣΜΑΤΑ ΕΠΙΒΕΒΑΙΩΘΗΚΑΝ ΜΕ ΤΗΝ ΚΑΤΑΣΚΕΥΗ ΚΑΙ ΛΕΙΤΟΥΡΓΙΑ ΜΕΓΑΛΥΤΕΡΟΥ ΑΝΤΙΔΡΑΣΤΗΡΑ ΕΚΧΥΛΙΣΗΣ ΣΕ ΣΥΝΕΧΗ ΡΟΗ ΤΡΟΦΟΔΟΣΙΑΣ. ΜΕ ΒΑΣΗ ΑΥΤΕΣ ΤΙΣ ΜΕΤΡΗΣΕΙΣ ΣΧΕΔΙΑΣΤΗΚΕΚΑΙ ΕΠΙΛΥΘΗΚΕ ΤΟ ΙΣΟΖΥΓΙΟ ΜΑΖΑΣ ΚΑΙ ΕΝΕΡΓΕΙΑΣ ΕΝΟΣ ΚΥΚΛΩΜΑΤΟΣ ΕΚΧΥΛΙΣΗΣ ΜΕ ΗΛΕΚΤΡΟΝΙΚΟ ΥΠΟΛΟΓΙΣΤΗ ΚΑΙ ΕΠΙΠΛΕΟΝ ΕΚΤΙΜΗΘΗΚΕ ΤΟ ΚΟΣΤΟΣ ΕΠΕΝΔΥΣΗΣ ΚΑΙ ΛΕΙΤΟΥΡΓΙΑΣΤΗΣ ΕΚΧΥΛΙΣΗΣ ΣΕ ΑΤΜΟΣΦΑΙΡΙΚΗ ΠΙΕΣΗ ΣΕ ΣΥΓΚΡΙΣΗ ΜΕ ΑΝΤΙΣΤΟΙΧΟ ΚΥΚΛΩΜΑ ΕΚΧΥΛΙΣΗΣ ΣΕ ΥΨΗΛΗ ΠΙΕΣΗ.
Υγιεινολογικός έλεγχος των πόσιμων υδάτων του γεωγραφικού διαμερίσματος Ηπείρου
Authors: Μάϊπα-Στογιάννη Βασιλική
Published: January 2014

Αντικείμενο της παρούσας εργασίας απετέλεσε ο υγειονολογικός καθορισμός της ποιότητας των ποσίμων υδάτων. Χρησιμοποιήθηκαν για τον σκοπό αυτό οι μικροβιακοί δείκτες μόλυνσης (η ολική μικροβιακή χλωρίδα (ΟΜΧ), τα ολικά κολοβακτηριοειδή (OK) τα κολοβακτηριοειδή κοπρανώδους προέλευσης (ΚΚΠ) και οι εντερόκοκκοι (ΣΚ)). Παράλληλα ταυτοποιήθηκαν τα στελέχη των εντεροβακτηριακών, που βρέθηκαν σε 334 δείγματα πόσιμου νερού. Εξετάσθηκαν συνολικά 1550 δείγματα πόσιμου νερού του Γεωγραφικού Διαμερίσματος Ηπείρου. Για την εργαστηριακή εξέταση χρησιμοποιήθηκαν η τεχνική των πολλαπλών σωληναρίων (ΜΡΝ) και η τεχνική των διηθητικών μεμβρανών (MF). Η ταυτοποίηση των μικροβίων έγινε με τα Enterotube II του οίκου Roche. Τα δείγματα προέρχονταν από πηγές, γεωτρήσεις, κοίλα φρέατα, δεξαμενές, υδραγωγεία, δίκτυα ύδρευσης, βρύσες. Από το σύνολο των δειγμάτων τα 758 (48,9%) κρίθηκαν κατάλληλα για πόση και οικιακή χρήση. Σε κανένα δείγμα νερού αυτής της ομάδας δεν διαπιστώθηκε η ύπαρξη μικροοργανισμών. Στα υπόλοιπα 792 δείγματα (51,1%) απομονώθηκαν μικροοργανισμοί, πράγμα που καθιστούσε μη κατάλληλη την χρήση τους για πόση και οικιακή χρήση (ακατάλληλα κρίθηκαν το 45,3% και ύποπτα 5,8%). Τα γένη των βακτηριδίων τα οποία απομονώθηκαν ήταν Ε. Coli, Enterobacter agglomerans, Enterobacter aerogenes, Enterobacter cloaceae, Klebsiella pneumonia, Citrobacter freundii και Yersinia enterocolitica. Από τα αποτελέσματα, προκαλεί εντύπωση το υψηλό ποσοστό (51,1%) των δειγμάτων πόσιμου νερού που δεν πληρούν τους όρους της υγιεινής. Από την άλλη πλευρά, προβάλει το βασικό θέμα της Δημόσιας Υγείας, της προστασίας του πόσιμου νερού και των συστημάτων ύδρευσης. Σημειώνουμε, ότι οι παραδοσιακοί δείκτες μόλυνσης δεν παρέχουν πληροφορίες για την υγιειονολογική κατάσταση του πόσιμου νερού και θα πρέπει να αναζητηθούν και άλλοι δείκτες, που θα καθορίζουν την ποιότητα του νερού σε συνδυασμό με τους κλασσικούς δείκτες μόλυνσης, προσδιορίζοντας με μεγαλύτερη ασφάλεια την επιδημιολογική κατάσταση της περιοχής. Με τα ευρήματά μας διαπιστώνουμε πως η υδάτινη οδός μπορεί να είναι ένα από τα αίτια στην μετάδοση των λοιμώξεων στον πληθυσμό από τους δυνητικά παθογόνους μικροοργανισμούς.
Ανάπτυξη συστημάτων παλμωτών lasers αερίων και χρήση τους στην μελέτη των οπτικών ιδιοτήτων του αδάμαντα
Authors: Παπαδόπουλος Αβραάμ
Published: January 2014

Ο διπλός σκοπός της διατριβής αυτής είναι αφενός μεν η μελέτη και η βελτίωση των χαρακτηριστικών λειτουργίας των παλμωτών lasers αερίων, έτσι ώστε αυτά να μπορούν να χρησιμοποιηθούν σε μελέτες των οπτικών ιδιοτήτων των υλικών, αφετέρου δε η μελέτη αυτών των ίδιων των οπτικών ιδιοτήτων των υλικών και ειδικότερα του αδάμαντα. Έτσι μελετάται ένας νέος τρόπος προιονισμού του αερίου των παλμωτών lasers, με χρήση SiC σε μορφή κόκκων τοποθετημένων πάνω σε διηλεκτρικό υπόστρωμα. Αποδεικνύεται ότι η χρήση του υλικού αυτού είναι εξίσου αποδοτική με την χρήση ημιαγωγού ή διηλεκτρικού και ότι παρουσιάζει τα χαρακτηριστικά και των δύο. Μελετώνται ακόμη τα χαρακτηριστικά των ηλεκτρικών κυκλωμάτων "διπλασιασμού τάσης" και "μεταφοράς φορτίου" αντίστοιχα, τα οποία χρησιμοποιούνται για την διέγερση του ενεργού αερίου των παλμωτών lasers. Επιλύονται οι διαφορικές εξισώσεις που ικανοποιούνται από τα ρεύματα που ρέουν στους δύο βρόγχους των κυκλωμάτων και βρίσκονται οι αναλυτικές εξισώσεις που περιγράφουν την χρονική εξέλιξη των ρευμάτων αυτών. Επίσης υπολογίζονται οι μη μετρήσιμες παράμετροι των δύο ηλεκτρικών κυκλωμάτων και εντοπίζονται οι παράμετροι εκείνες που επηρεάζουν την απόδοση του laser. Τέλος, οι θεωρητικές προβλέψεις επαληθεύονται πειραματικά σε έναν laser αζώτου, ο οποίος χρησιμοποιείται σαν μοντέλο. Με βάση τα αποτελέσματα της παραπάνω μελέτης κατασκευάστηκε παλμωτός laser αζώτου, ο οποίος μαζί με lasers συνεχούς λειτουργίας χρησιμοποιήθηκε για την μελέτη των οπτικών και ελαστοοπτικών ιδιοτήτων του αδάμαντα στις περιοχές 0÷25 eV και 0÷5.5 eV αντίστοιχα. Ένα τροποποιημένο θεωρητικό μοντέλο παραβολικών ενεργειακών ζωνών χρησιμοποιείται για την διασπορά του πραγματικού και φανταστικού μέρους της διηλεκτρικής σταθεράς, καθώς επίσης και της ανακλαστικότητας, του δείκτη διάθλασης και του συντελεστή εξάλειψης. Το ίδιο μοντέλο χρησιμοποιείται και για την εξήγηση της διασποράς της εξάρτησης των ελαστοοπτικών σταθερών Ρ₁₁⁻ Ρ₁₂ και P₄₄ του αδάμαντα από την θερμοκρασία, η οποία μετρήθηκε στην περιοχή 80÷380 Κ. Η εξάρτηση αυτή αποδίδεται στην θερμοκρασιακή εξάρτηση του θεμελιώδους άμεσου ενεργειακού χάσματος του υλικού, η οποία και προσδιορίζεται από τα παρόντα πειραματικά δεδομένα.
Ανάγκες, δυνατότητες και προοπτικές της ωτορινολαρυγγολογικής περίθαλψης στην κεντρική Μακεδονία
Authors: Κοντζόγλου Γεώργιος
Published: January 2014

Η αναγκαιότητα παρουσίασης της οργάνωσης της Υγείας, ή καλύτερα της ανάλυσης της οργάνωσης της Υγείας, στο χώρο μας, την Ωτορινολαρυγγολογία, χώρο που ποτέ δεν ασχολήθηκε κανείς σοβαρά να καταγράψει τις ελλείψεις του, τις ανάγκες του και τις προοπτικές βελτίωσης του, μας οδήγησε στην εκπόνηση της εργασίας αυτής. Οργανωτικές προσπάθειες, έγιναν αρκετές στο παρελθόν για την βελτίωση της παροχής Υγείας και περίθαλψης. Σχεδόν όλες όμως ήταν χωρίς προγραμματισμό, σύνδεση και συγχρονισμό. Θα ήταν παράλειψη αν δεν αναφερθούν δύο εξαίρετες εργασίες που υποβλήθηκαν από το Τμήμα Ιατρικής του Α.Π.Θ. και που διαπραγματεύονται την Υγειονομική Περίθαλψη του Αγροτικού Πληθυσμού και την Κλειστή Περίθαλψη του Νεοελληνικού Κράτους. Η εργασία έχει σκοπό να καταδείξει την ροή των Ωτορινολαρυγγολογικών ασθενών, δηλαδή τη ζήτηση και παροχή φροντίδας Υγείας και περίθαλψης, στους Νομούς της Κεντρικής Μακεδονίας, από τα Νοσοκομεία και τους Υγειονομικούς Σταθμούς του Ι.Κ.Α. Η καταγραφή αφορά τη δεκαετία 1974-1983 και έγινε από τα μητρώα των Νοσοκομείων, Εξωτερικών Ιατρείων Ωτορινολαρυγγολογικών Κλινικών και Ιατρείων του Ι.Κ.Α. Δεν έγινε δυνατό να ληφθούν στοιχεία από τις Ιδιωτικές Κλινικές. Τα στοιχεία, που λήφθηκαν, καταχωρήθηκαν σε Πίνακες, διαχωρισμένα κατά ανατομική περιοχή, π.χ. τράχηλος, οισοφάγος, κατά πάθηση π.χ. δυσπλασίες, όγκοι, κατά φύλο και ως προς τους εξετασθέντες και νοσηλευθέντες. Αυτό, που σε μια χώρα του εξωτερικού, για ένα αντίστοιχο χώρο με τον δικό μας, με τη χρήση των ηλεκτρονικών υπολογιστών απαιτείσαι ίσως και λιγότερο από ένα εξάμηνο, στη χώρα μας, με τα δικά μας δεδομένα απαιτήθηκαν τέσσερα περίπου χρόνια. Παράλληλα, έγινε συλλογή της βιβλιογραφίας και ταξινόμηση των στοιχείων. Στη συνέχεια επεξεργάσθηκαν οι παρατηρήσεις, σε σχέση με τα προβλήματα της ροής των αρρώστων. Αξιοσημείωτο γεγονός της περιόδου της έρευνας (δεκαετία 1974- 1983), αλλά και της περιόδου συγγραφής της εργασίας, είναι οι σημαντικότατες αλλαγές που διαδραματίσθηκαν στο χώρο της Υγείας. Αλλαγές που ξεκίνησαν το τέλος της δεκαετίας του '70 μετά την κατάθεση το 1981 του Νομοσχεδίου "Μέτρα προστασίας της Υγείας". Το σχέδιο αυτό νόμου, δεν προχώρησε και τελικά με δύο περίπου χρόνια κατατέθηκε ένα καινούργιο Νομοσχέδιο για την αναδιοργάνωση της Υγείας, που προχώρησε με την ψήφιση του και την εφαρμογή του. Είναι το Εθνικό Σύστημα Υγείας. Η καταγραφή των στοιχείων έμεινε ανεπηρέαστη από αυτές τις αλλαγές. Απεναντίας οι αλλαγές που έγιναν, αποτέλεσαν ερέθισμα παρατηρήσεων και συγκρίσεων κατά πόσο κάλυπταν τις αντικειμενικά διαπιστωμένες μελέτες μας. Τα συμπεράσματα και οι προτάσεις αφορούν τη δεδομένη χρονική περίοδο. Με την εργασία αυτή καταγράφηκε η Ωτορινολαρυγγολογική Περίθαλψη στους Νομούς της Κεντρικής Μακεδονίας. Καταγράφηκαν επίσης οι ελλείψεις, οι ανάγκες, οι προοπτικές αλλά και οι δυνατότητες παρέμβασης και βελτίωσης. […]
ΘΕΩΡΙΑ ΤΩΝ ΠΕΠΙΕΣΜΕΝΩΝ (SQUEEZED) ΚΑΤΑΣΤΑΣΕΩΝ ΚΑΙ ΕΦΑΡΜΟΓΕΣ ΣΤΗΝ ΚΒΑΝΤΙΚΗ ΟΠΤΙΚΗ
Authors: Μπαρτζής Βασίλειος
Published: January 2014

Ο YUEN ΘΕΜΕΛΙΩΣΕ ΜΑΘΗΜΑΤΙΚΑ ΤΙΣ ΠΕΠΙΕΣΜΕΝΟΥ ΘΟΡΥΒΟΥ ΚΑΤΑΣΤΑΣΕΙΣ (ΠΕΠΙΕΣΜΕΝΕΣ ΚΑΤΑΣΤΑΣΕΙΣ). ΣΤΗΝ ΠΑΡΟΥΣΑ ΜΕΛΕΤΗ ΑΝΑΠΤΥΞΑΜΕ ΠΕΡΑΙΤΕΡΩ ΤΗ ΘΕΩΡΙΑ ΤΟΥ ΜΕΛΕΤΩΝΤΑΣ ΤΗ ΜΟΡΦΗ ΤΟΥΣ ΣΤΗΝ Q- ΑΝΑΠΑΡΑΣΤΑΣΗ. ΑΚΟΜΗ ΚΑΝΑΜΕ ΤΟ ΙΔΙΟ ΚΑΙ ΓΙΑ ΤΟΝ ΑΡΙΘΜΗΤΙΚΟ ΤΕΛΕΣΤΗ (NUMBER OPERATOR) ΤΥΠΟΥ YUEN. ΑΠΟΔΕΙΞΑΜΕ ΠΩΣ Ο ΠΑΡΑΜΕΤΡΙΚΟΣ ΕΝΙΣΧΥΤΗΣ ΠΟΥ ΕΙΝΑΙ ΤΟ ΚΥΡΙΟΤΕΡΟ ΜΟΝΤΕΛΟ ΓΙΑ ΤΗΝ ΠΑΡΑΓΩΓΗ ΠΕΠΙΕΣΜΕΝΩΝ ΚΑΤΑΣΤΑΣΕΩΝ ΔΙΝΕΙ ΚΑΤΑΣΤΑΣΕΙΣ ΤΥΠΟΥ YUEN. ΤΟ ΙΔΙΟ ΙΣΧΥΕΙ ΚΑΙ ΓΙΑ ΤΟ LASER ΔΥΟ ΦΩΤΟΝΙΩΝ. ΟΡΙΣΑΜΕ ΤΟΝΓΕΝΙΚΕΥΜΕΝΟ ΠΕΠΙΕΣΜΕΝΟ ΤΕΛΕΣΤΗ ΑΠΟΔΕΙΚΝΥΟΝΤΑΣ ΠΩΣ ΕΙΝΑΙ ΤΗΣ ΜΟΡΦΗΣ YUEN ΚΑΙ ΥΠΟΛΟΓΙΣΑΜΕ ΤΙΣ ΙΔΙΟΚΑΤΑΣΤΑΣΕΙΣ ΚΑΙ ΤΙΣ ΙΔΙΟΤΙΜΕΣ ΤΟΥ. ΟΡΙΣΑΜΕ ΤΟΝ ΑΡΜΟΝΙΚΟ ΤΑΛΑΝΤΩΤΗ ΜΕ ΜΑΖΑ ΚΑΙ ΣΥΧΝΟΤΗΤΑ ΕΞΑΡΤΩΜΕΝΗ ΑΠΟ ΤΟ ΧΡΟΝΟ ΚΑΙ ΤΟΝ ΜΕΛΕΤΗΣΑΜΕ ΣΤΗΝ HEISENBERG EIKONA ΑΠΟΔΕΙΚΝΥΟΝΤΑΣ ΠΩΣ ΠΑΡΑΓΕΙ ΚΑΤΑΣΤΑΣΕΙΣ ΤΗΣ ΜΟΡΦΗΣ YUEN. ΜΕΛΕΤΗΣΑΜΕ ΤΙΣ ΠΕΡΙΣΤΡΕΦΟΜΕΝΕΣ ΠΕΠΙΕΣΜΕΝΕΣ ΚΑΤΑΣΤΑΣΕΙΣ ΚΑΤΩ ΑΠΟ ΣΥΝΘΗΚΕΣ ΕΛΑΧΙΣΤΟΠΟΙΗΣΗΣΤΟΥ ΓΙΝΟΜΕΝΟΥ ΑΒΕΒΑΙΟΤΗΤΑΣ ΑΠΟΔΕΙΚΝΥΟΝΤΑΣ ΠΩΣ Ο ΠΕΠΙΕΣΜΕΝΟΣ ΤΕΛΕΣΤΗΣ ΕΙΝΑΙ ΑΝΑΛΟΓΟΣ ΤΟΥ ΠΟΛΛΑΠΛΑΣΙΑΣΤΙΚΟΥ ΤΕΛΕΣΤΗ . ΤΟ ΜΟΝΤΕΛΟ ΤΩΝ JAYNES-CUMMINGS (J-C MODEL) ΕΙΝΑΙ ΠΟΛΥ ΣΗΜΑΝΤΙΚΟ ΓΙΑ ΤΗΝ ΚΒΑΝΤΙΚΗ ΟΠΤΙΚΗ ΓΙΑΤΙ ΠΕΡΙΓΡΑΦΕΙ ΤΗ ΣΤΟΙΧΕΙΩΔΗ BOSE-FERMI ΑΛΛΗΛΕΠΙΔΡΑΣΗ. ΣΤΗΝ ΠΑΡΟΥΣΑ ΜΕΛΕΤΗ ΟΡΙΣΑΜΕ ΤΟ ΓΕΝΙΚΕΥΜΕΝΟ JAYNES- CUMMINGS ΜΟΝΤΕΛΟ ΔΥΟ ΦΩΤΟΝΙΩΝ ΜΕ ΤΗ ΣΤΑΘΕΡΑ ΣΥΖΕΥΞΗΣ ΕΞΑΡΤΩΜΕΝΗ ΑΠΟ ΤΗΝ ΕΝΤΑΣΗ ΤΗΣΑΚΤΙΝΟΒΟΛΙΑΣ ΚΑΙ ΜΕΛΕΤΗΣΑΜΕ ΤΗ ΧΡΟΝΙΚΗ ΕΞΕΛΙΞΗ ΤΟΥ ΦΑΙΝΟΜΕΝΟΥ ΣΥΜΠΙΕΣΗΣ ΤΟΥ ΚΒΑΝΤΙΚΟΥ ΘΟΡΥΒΟΥ ΣΤΟ ΠΑΡΑΠΑΝΩ ΜΟΝΤΕΛΟ. ΕΠΙΣΗΣ ΑΝΑΦΕΡΘΗΚΑΜΕ ΣΤΗ ΣΥΜΠΙΕΣΗ ΘΟΡΥΒΟΥ ΑΝΩΤΕΡΗΣ ΤΑΞΗΣ ΚΑΙ ΤΗ ΜΕΛΕΤΗΣΑΜΕ ΣΤΟΝ ΑΝΑΡΜΟΝΙΚΟ ΤΑΛΑΝΤΩΤΗ. ΑΝΑΠΤΥΞΑΜΕ ΣΤΗ ΣΥΝΕΧΕΙΑ ΤΗ ΘΕΩΡΙΑ ΤΟΥ ΟΛΙΚΟΥ ΠΕΔΙΟΥ ΑΠΟΔΕΙΚΝΥΟΝΤΑΣ ΠΩΣ ΟΥΣΙΑΣΤΙΚΑ ΠΡΟΚΕΙΤΑΙ ΓΙΑ ΠΕΔΙΟ ΠΟΥ ΤΑ ΠΛΑΤΗ ΤΟΥ ΕΙΝΑΙ ΔΙΑΜΟΡΦΩΜΕΝΑ ΣΤΗ ΣΥΧΝΟΤΗΤΑ ΔΙΑΜΟΡΦΩΣΗΣ (AMPLITUDE MODULATED FIELD) ΚΑΙ ΑΝΑΠΤΥΞΑΜΕ ΤΗ ΘΕΩΡΙΑ ΤΗΣ ΕΤΕΡΟΔΥΝΗΣ ΣΥΜΒΟΛΗΣ. ΑΚΟΜΑ ΜΕΛΕΤΗΣΑΜΕ ΤΟ ΕΚΤΟΣ ΣΥΝΤΟΝΙΣΜΟΥ ΜΟΝΤΕΛΟ ΤΟΥ ΜΗ ΕΚΦΥΛΙΣΜΕΝΟΥ ΠΑΡΑΜΕΤΡΙΚΟΥ ΕΝΙΣΧΥΤΗ ΚΑΙ ΤΙΣ ΣΥΝΘΗΚΕΣ ΚΑΤΩ ΑΠΟ ΤΙΣ ΟΠΟΙΕΣ ΠΑΡΟΥΣΙΑΖΕΤΑΙ ΣΥΜΠΙΕΣΗ ΘΟΡΥΒΟΥ Σ'ΑΥΤΟ.
Σχέση σιδήρου και φερριτίνης ορού μητέρας και νεογνού
Authors: Μαρκαντές Κωνσταντίνος
Published: January 2014

Σε 256 υγιείς τελειόμηνες επίτοκες κατά τον τοκετό μελετήθηκε το "status " του σιδήρου όπως επίσης και στα 256 υγιή νεογνά τους. Προσδιορίσθηκε η αιμοσφαιρίνη ο σίδηρος και η φερριτίνη του ορού τόσο στις μητέρες όσο και στα νεογνά. Οι επίτοκες κατάχθησαν σε δύο ομάδες. Η ομάδα Α περιέλαβε 188 μητέρες που έλαβαν σκεύασμα σιδήρου κατά την διάρκεια της κύησης και η ομάδα Β, τις υπόλοιπες 68 μητέρες οι οποίες δεν έλαβαν σίδηρο. Από την ομάδα Α το 19.1% είχε τιμή φερριτίνης <12 μg/l (σιδηροπενική αναιμία) ενώ τα αντίστοιχα ποσοστά ήταν 82.3% για την φερριτίνη και 23.5% για την Hb στην ομάδα Β. Τα νεογνά είχαν υψηλότερη Hb, σίδηρο και φερριτίνη από αυτές της μητέρας. Στην ομάδα Α μέση τιμή Hb 15.5 g/dl έναντι 13.3 g/dl της μητέρας (p<0.001), σίδηρο 98.7 μg/dl έναντι 92.6 μg/dl, (p<0.05) και φερριτίνη 156.6 μg/l (p<0.001). Στην ομάδα Β Hb 15.1 g/dl έναντι 11.6 g/dl (p<0.001), σίδηρο 84.7 μg/dl έναντι 82.4 μg/dl (p>0.05) και φερριτίνη 106.6 μg/l έναντι 7.7 μg/l (p<0.001). Οι μητέρες της ομάδας Α είχαν υψηλότερη τιμή Hb από εκείνες της ομάδας Β (μέση τιμή: 13.3 g/dl έναντι 11.6 g/dl, p<0.001), υψηλότερο σίδηρο (μέση τιμή: 92.6 μg/dl έναντι 82.4 μg/dl, p<0.01) και υψηλότερη φερριτίνη (μέση τιμή 26.4 μg/l έναντι 7.7 μg/l, p<0.001). Τις ίδιες υψηλότερες τιμές εμφάνισαν και τα νεογνά της ομάδας Α σε σύγκριση με εκείνες της ομάδας Β. Υψηλότερη μέση τιμή Hb (15.5 g/dl έναντι 15.1 g/dl, p<0.05), υψηλότερο σίδηρο (98.7 μg/dl έναντι 84.7 μg/dl, p<0.01) και υψηλότερη τιμή φερριτίνης (156.6 μg/l έναντι 106.6 μg/l, p<0.001). Τα επίπεδα σιδήρου των νεογνών εμφάνιζαν γραμμική συσχέτιση με τα αντίστοιχα επίπεδα σιδήρου της μητέρας (r=0.57, p<0.001 στην ομάδα A, r=0.39, p<0.01 στην ομάδα Β). Η φερριτίνη του ορού αποτελεί τον καλύτερο δείκτη των μητρικών αποθεμάτων σιδήρου. Τα επίπεδα φερριτίνης των νεογνών έδειξαν μικρή μόνο συσχέτιση με τα αντίστοιχα της μητέρας (r=-0.31, p<0.05) μόνο όταν τα αποθέματα σιδήρου της ήταν εξαντλημένα (Ομάδα Β). Επίσης τα επίπεδα της μητρικής φερριτίνης φαίνεται να είναι χαμηλότερα στις πολύτοκες (περισσότεροι από τρεις προηγηθέντες τοκετοί) καθώς και σε μητέρες με πολύ χαμηλό κοινωνικο-οικονομικό επίπεδο.
Συμβολή της ηλεκτρονικής μικροσκοπίας σαρώσεως στη μελέτη ελαστοπλαστικών φαινομένων κατά τη θραύση των υλικών
Authors: Κυτόπουλος Βίκτωρ
Published: January 2014

Με την βοήθεια της μεθόδου της ηλεκτρονικής μικροσκοπίας σάρωσης γίνεται μια συστηματική και σε βάθος μελέτη ορισμένων βασικών ελαστοπλαστικών φαινομένων κατά τη θραύση ρηγματωμένων υλικών. Έτσι μελετάται ποιοτικά και ποσοτικά η εξελικτική πορεία σχηματισμού πλαστικών ζωνών και πεδίων ή "ψευδοπεδίων" slip-lines γύρω από το άκρο μιας στατικής και μιας διαδιδομένης ρωγμής σε δοκίμια από Lexan και χαλκό. Παρατηρείται, ότι για τα δύο αυτά υλικά τα παραπάνω φαινόμενα έχουν διαφορετική νομοτέλεια. Έτσι στο Lexan υπάρχει έντονος σχηματισμός μιας μακρόστενης ζώνης χαλαρής συνοχής γενικού τύπου dugdale, αλλά ταυτόχρονα και σχηματισμός πεδίων ή "ψευδοπεδίων" slip-lines, πράγμα που δεν παρατηρείται στα δοκίμια από χαλκό. Ένα άλλο φαινόμενο που μελετάται είναι αυτό της άμβλυνσης μιας αιχμής ρωγμής πριν την διάδοση της, φαινόμενο το οποίο αποτελεί και τον πυρήνα της διατριβής. Έτσι σε ότι αφορά αυτό το φαινόμενο τα δύο υλικά δείχνουν μεγάλες διαφορές. Μέσω της ακριβούς μέτρησης των συνιστωσών της άμβλυνσης, δηλ. Του CTOD και του CTAD, γίνεται ποσοτική σύγκριση με γνωστά μοντέλα, όπου για το Lexan υπάρχει ικανοποιητική μέχρι καλή προσέγγιση, ενώ στο χαλκό αυτή δεν είναι ικανοποιητική. Διαπιστώνεται ακόμα, ότι το παραπάνω φαινόμενο, είναι πολυσύνθετο σε ότι αφορά την μορφολογική του εξέλιξη. Το CTOD μπορεί να χρησιμοποιηθεί υπό ορισμένες συνθήκες σαν μια "παράμετρο" της ελαστοπλαστικής θραύσης ενός υλικού.
ΠΡΟΣΡΟΦΗΣΗ U, TH, BA ΚΑΙ CS ΑΠΟ ΟΡΥΚΤΑ ΤΗΣ ΑΡΓΙΛΛΟΥ ΚΑΙ ΣΥΝΘΕΤΙΚΑ ΟΡΥΚΤΑ-ΕΚΛΕΚΤΙΚΟΤΗΤΑ ΚΑΙ ΔΕΣΜΕΥΣΗ ΤΟΥ CS
Authors: Σικαλίδης Κωνσταντίνος
Published: January 2014

ΣΤΗ ΔΙΑΤΡΙΒΗ ΑΥΤΗ ΜΕΛΕΤΑΤΑΙ Η ΠΡΟΣΡΟΦΗΣΗ ΤΟΥ U, TH, BA ΚΑΙ CS ΑΠΟ ΤΑ ΟΡΥΚΤΑ ΤΗΣΑΡΓΙΛΛΟΥ ΜΟΝΤΜΟΡΙΛΛΟΝΙΤΗ ΚΑΙ ΒΕΡΜΙΚΟΥΛΙΤΗ ΚΑΙ ΑΠΟ ΤΑ ΣΥΝΘΕΤΙΚΑ ΟΡΥΚΤΑ ΖΕΟΛΙΘΟ ΤΥΠΟΥ ΦΩΤΖΕΣΙΤΗ ΚΑΙ ΕΤΤΡΙΝΓΚΙΤΗ. ΕΠΙΣΗΣ ΜΕΛΕΤΑΤΑΙ ΔΙΕΞΟΔΙΚΑ Η ΕΚΛΕΚΤΙΚΗ ΠΡΟΣΡΟΦΗΣΗ ΚΑΙ ΔΕΣΜΕΥΣΗ ΤΟΥ CS ΑΠΟ ΤΑ ΟΡΥΚΤΑ ΤΗΣ ΑΡΓΙΛΛΟΥ ΚΑΙ ΙΔΙΑΙΤΕΡΑ ΑΠΟ ΤΟ ΒΕΡΜΙΚΟΥΛΙΤΗ ΚΑΙ ΤΟ ΜΟΝΤΜΟΡΙΛΛΟΝΙΤΗ. Η ΣΥΜΠΕΡΙΦΟΡΑ ΤΟΥ ΒΕΡΜΙΚΟΥΛΙΤΗ ΚΑΙ ΜΟΝΤΜΟΡΙΛΛΟΝΙΤΗ ΒΡΕΘΗΚΕ ΟΜΟΙΑ ΚΑΤΑ ΤΗΝ ΠΡΟΣΡΟΦΗΣΗ ΤΟΥ U ΕΝΩ Η ΠΟΣΟΤΗΤΑ ΤΟΥ ΠΡΟΣΡΟΦΗΘΕΝΤΟΣ ΤΗ ΗΤΑΝ ΑΙΣΘΗΤΑ ΜΙΚΡΟΤΕΡΗ ΑΠΟ ΤΗΝ ΑΝΤΙΣΤΟΙΧΟΥΣΑ ΣΤΗΝ ΘΕΩΡΗΤΙΚΗ ΠΡΟΣΡΟΦΗΤΙΚΗ ΙΚΑΝΟΤΗΤΑ ΤΩΝ ΟΡΥΚΤΩΝ. ΤΟ ΤΕΛΕΥΤΑΙΟ ΑΠΟΔΟΘΗΚΕ ΣΤΟΝ ΠΕΡΙΟΡΙΣΜΟ ΤΗΣ CEC ΤΟΥ ΒΕΡΜΙΚΟΥΛΙΤΗ ΑΠΟ ΣΧΗΜΑΤΙΖΟΜΕΝΕΣ ΝΗΣΙΔΕΣ ΥΔΡΟΞΥ-ΤΗ. Η ΠΡΟΣΡΟΦΗΣΗ ΒΡΕΘΗΚΕ ΝΑ ΥΠΑΚΟΥΕΙ ΤΗΝ ΕΞΙΣΩΣΗ LANGNUIV. ΤΑ ΣΥΝΘΕΤΙΚΑ ΟΡΥΚΤΑ ΦΩΤΖΕΣΙΝΗΣ 'Η ΕΤΤΡΙΝΓΚΙΝΗΣ ΒΡΕΘΗΚΕ ΟΤΙ ΚΑΤΑΣΤΡΕΦΟΝΤΑΙ ΣΤΟ ΟΞΙΝΟ ΡΗ ΤΩΝ ΔΙΑΛΥΜΑΤΩΝ ΤΟΥ U ΚΑΙ ΤΟΥ ΤΗ. ΟΙ ΣΥΝΤΕΛΕΣΤΕΣ ΕΚΛΕΚΤΙΚΟΤΗΤΑΣ CS (ΚG) ΠΟΥ ΠΡΟΣΔΙΟΡΙΣΤΗΚΑΝ ΕΝΑΝΤΙ ΤΩΝ ΙΟΝΤΩΝ NA, MG, CA, SR, BA ΓΙΑ ΤΑΟΡΥΚΤΑ ΒΕΡΜΙΚΟΥΛΙΤΗ ΚΑΙ ΜΟΝΤΜΟΡΙΛΛΟΝΙΤΗ ΒΡΕΘΗΚΑΝ ΠΟΛΥ ΥΨΗΛΩΤΕΡΟΙ ΑΥΤΩΝ ΕΝΑΝΤΙ Κ, ΝΗ4, ΠΟΥ ΔΕΙΧΝΕΙ ΤΗΝ ΕΚΛΕΚΤΙΚΟΤΗΤΑ ΤΟΥ ΒΕΡΜΙΚΟΥΛΙΤΗ ΚΑΙ ΜΟΝΤΜΟΡΙΛΛΟΝΙΤΗ ΠΡΟΣΤΑ ΙΟΝΤΑ ΜΕ ΜΙΚΡΟ ΕΝΥΔΑΤΩΜΑ . ΔΙΑΠΙΣΤΩΘΗΚΕ ΠΕΙΡΑΜΑΤΙΚΑ Η ΙΚΑΝΟΤΗΤΑ ΤΟΥ ΒΕΡΜΙΚΟΥΛΙΤΗ ΚΑΙ ΜΟΝΟ ΝΑ ΔΕΣΜΕΥΕΙ ΤΟ CS ΕΝΩ ΤΑ ΛΟΙΠΑ ΜΕΛΕΤΗΘΕΝΤΑ ΟΡΥΚΤΑ ΔΕΝ ΗΤΑΝ ΣΕ ΘΕΣΗ ΝΑ ΤΟ ΔΕΣΜΕΥΟΥΝ. ΑΥΤΟ ΑΠΟΔΟΘΗΚΕ ΣΤΟ ΥΨΗΛΟ ΟΡΥΚΤΙΚΟ ΦΟΡΤΙΟ ΤΩΝ ΔΙΑΚΡΥΣΤΑΛΛΙΚΟΥ ΧΩΡΟΥ ΤΟΥ ΒΕΡΜΙΚΟΥΛΙΤΗ. Η ΕΚΛΕΚΤΙΚΟΤΗΤΑ ΚΑΙ Η ΙΚΑΝΟΤΗΤΑ ΤΟΥ ΒΕΡΜΙΚΟΥΛΙΤΗ ΝΑ ΔΕΣΜΕΥΕΙ ΤΟ CS ΚΑΙ 137 CS ΑΠΟ ΔΙΑΛΥΜΑΤΑ ΤΟΥ ΥΠΟΔΕΙΚΝΥΕΙ ΤΗΝ ΧΡΗΣΗ ΤΟΥ ΤΕΛΕΥΤΑΙΟΥΣΤΗΝ ΑΠΑΡΑΔΙΕΝΕΡΓΟΠΟΙΗΣΗ ΔΙΑΛΥΜΑΤΩΝ ΑΠΟ 137 CS.
ΜΕΛΕΤΗ ΤΥΡΒΩΔΩΝ ΔΑΧΤΥΛΙΟΕΙΔΩΝ ΣΤΡΟΒΙΛΩΝ
Authors: Περράκης Κωνσταντίνος
Published: January 2014

ΤΟ ΑΝΤΙΚΕΙΜΕΝΟ ΤΗΣ ΔΙΑΤΡΙΒΗΣ ΚΑΙ Η ΕΚΤΕΤΑΜΕΝΗ ΠΕΙΡΑΜΑΤΙΚΗ ΜΕΛΕΤΗ ΤΩΝ ΤΥΡΒΩΔΩΝ ΣΤΡΟΒΙΛΙΖΟΜΕΝΩΝ ΔΑΧΤΥΛΙΔΙΩΝ. ΤΑ ΜΑΚΡΟΣΚΟΠΙΚΑ ΧΑΡΑΚΤΗΡΙΣΤΙΚΑ ΤΟΥΣ (ΤΑΧΥΤΗΤΑ, ΓΕΩΜΕΤΡΙΑ), ΜΕΤΡΩΝΤΑΙ ΜΕ ΟΠΤΙΚΕΣ ΜΕΘΟΔΟΥΣ ΣΕ ΜΙΑ ΔΕΞΑΜΕΝΗ ΝΕΡΟΥ ΔΙΑΣΤΑΣΕΩΝ 6Χ2Χ2Μ3.Η ΚΑΤΑΝΟΗΣΗ ΤΩΝ ΜΗΧΑΝΙΣΜΩΝ ΚΙΝΗΣΗΣ, ΕΞΕΛΙΞΗΣ ΚΑΙ ΤΗΣ ΔΙΑΔΙΚΑΣΙΑΣ ΕΙΣΡΟΗΣ ΣΤΑ ΔΑΧΤΥΛΙΔΙΑ ΜΠΟΡΕΙ ΝΑ ΔΩΣΕΙ ΕΝΔΙΑΦΕΡΟΥΣΕΣ ΠΛΗΡΟΦΟΡΙΕΣ ΓΙΑ ΠΕΡΙΠΤΩΣΕΙΣ ΠΟΛΥΠΛΟΚΟΤΕΡΩΝ ΤΥΡΒΩΔΩΝ ΡΟΩΝ. ΤΑ ΑΠΟΤΕΛΕΣΜΑΤΑ ΤΗΣ ΠΕΙΡΑΜΑΤΙΚΗΣ ΜΕΛΕΤΗΣ ΕΔΩΣΑΝ ΝΟΜΟΥΣ ΚΙΝΗΣΗΣ ΚΑΙ ΕΞΕΛΙΞΗΣ (ΣΥΝΤΕΛΕΣΤΗΣ ΕΙΣΡΟΗΣ Α) ΣΥΣΧΕΤΙΖΕΤΑΙ ΜΕ ΤΟΝ ΑΡΙΘΜΟ RE ΤΩΝ ΔΑΧΤΥΛΙΔΙΩΝ. ΕΝΑ ΘΕΩΡΗΤΙΚΟ ΜΟΝΤΕΛΟ ΑΝΑΠΤΥΧΘΗΚΕ ΠΟΥ ΥΠΟΣΤΗΡΙΖΕΙ ΤΑ ΠΕΙΡΑΜΑΤΙΚΑ ΑΠΟΤΕΛΕΣΜΑΤΑ.
ΑΝΑΛΥΣΗ ΚΑΤΑ WALSH ΤΩΝ ΣΥΝΕΧΩΝ ΜΕΤΡΩΝ
Authors: Μπίσμπας Αντώνιος
Published: January 2014

ΔΙΝΟΥΜΕ ΕΝΑ ΧΑΡΑΚΤΗΡΙΣΜΟ ΤΩΝ ΣΥΝΕΧΩΝ ΜΕΤΡΩΝ ΜΙΑΣ ΤΟΠΙΚΑ ΣΥΜΠΑΓΟΥΣ ΜΕΤΡΙΚΗΣ ΟΜΑΔΑΣ G ΜΕ ΤΗΝ ΒΟΗΘΕΙΑ ΤΩΝ WALSH ΣΥΝΑΡΤΗΣΕΩΝ ΠΟΥ ΟΡΙΖΟΝΤΑΙ Σ'ΑΥΤΕΣ. ΣΤΗΡΙΖΟΜΕΝΟΙ Σ'ΑΥΤΩΝ ΑΠΟΔΕΙΚΝΥΟΥΜΕ ΟΤΙ ΓΙΑ ΚΑΘΕ ΣΥΜΠΑΓΕΣ ΥΠΟΣΥΝΟΛΟ Κ ΤΩΝ ΣΥΝΕΧΩΝ ΜΕΤΡΩΝ ΤΗΣ GΥΠΑΡΧΕΙ ΕΝΑ ΣΥΝΕΧΕΣ ΚΑΙ ΙΔΙΑΖΟΝ ΜΕΤΡΟ V ΤΕΤΟΙΟ ΩΣΤΕ Η ΣΥΝΕΛΙΞΗ ΤΟΥ ΜΕ ΚΑΘΕ ΣΤΟΙΧΕΙΟ ΤΟΥ Κ ΝΑ ΜΑΣ ΔΙΝΕΙ ΜΕΤΡΑ ΑΠΟΛΥΤΩΣ ΣΥΝΕΧΗ ΩΣ ΠΡΟΣ ΤΟ ΑΡΙΣΤΕΡΟ HAAR ΜΕΤΡΟ ΤΗΣ G. ΤΟ ΜΕΤΡΟ V ΠΟΥ ΚΑΤΑΣΚΕΥΑΖΟΥΜΕ ΕΙΝΑΙ ΕΝΑ ΓΙΝΟΜΕΝΟ RIESZ ME WALSH ΣΥΝΤΑΡΤΗΣΕΙΣ ΤΗΣ ΜΟΡΦΗΣ DN=P/J=0 (1+AJWΛJ(X))DX. (1). ΜΕΛΕΤΑΜΕ ΑΚΟΜΗ ΤΗ ΔΙΑΣΤΑΣΗ HANSFORFF ΣΥΝΟΛΩΝ ΘΕΤΙΚΟΥ ΜΕΤΡΟΥ Μ, ΟΠΟΥ Μ ΕΙΝΑΙ ΤΗΣ ΜΟΡΦΗΣ (1) ΚΑΙ ΤΗ ΣΧΕΣΗ ΤΟΥΣ ΜΕ ΤΟΥΣ ΦΥΣΙΟΛΟΓΙΚΟΥΣ ΑΡΙΘΜΟΥΣ.